Kokkolan Hermes kaudella 2017–2018 | sivu 12 | Jatkoajan keskustelupalsta\n11.10.2017 klo 21.04\nBoston Bruins, Tappara, #29\nKatseet kohti karsintoja.\nMvpr, 11.10.2017 klo 21.04\n11.10.2017 klo 21.12\nVoitaisiin pikakelata tämä kausi sinne ensi kaudelle suomisarjaan. Ihan laadukasta kiekkoa sekin on ja näkee vieraspelitkin nykyään livenä.\nrasperi75, 11.10.2017 klo 21.12\n11.10.2017 klo 21.19\nTervetuloa seuraksi. Tähän mennessä kyllä erimieltä laadukkaasta kiekosta. Kaksi peliä kuudesta ollut asiallisen näköistä kiekkoa ja neljä sellaista alasarjahöntsää että voi veljet... Osan näkee ja osaa ei.\nNyt alkaa jo ymmärtää miten Hokki lähes pärjäsi kotipelissään Hermestä vastaan.\nkumikiekko, 11.10.2017 klo 21.19\n11.10.2017 klo 21.37\nSe ois sitte 5 tappiota putkeen ?????? nyt kyllä pitäis johtoportaan alkaa reagoimaan jollain tasolla. Mielenkiinnolla odotan mitä tapahtuu, sillä jotainhan on pakko tapahtua muuten ollaan todella vaikeuksissa.\nmake60, 11.10.2017 klo 21.37\n12.10.2017 klo 07.22\nViime kaudella hallittiin pelejä alkukaudesta vaikkei voittoja sillonkaan liikaa napsunu. Nyt pelataan ensimmäiset 10-30min, ja jos vastustaja pääsee parin maalin karkuun sama missä vaiheessa peliä niin selkäranka katkee samantien.\nEn hirveesti potkuja haluais huudella Upille, mutta se alkaa olemaan viimisiä vaihtoehtoja herätellä joukkuetta tähän kauteen ennenku on liian myöhästä. Laakso ja tää Kärppäjunnu on pelannu ihan hyviä pelejä ja silti otetaan noilla numeroilla kuokkaan, jotain pitäs tehä. Mahasta ottaa tää konttaus.\nsaiman, 12.10.2017 klo 07.22\n13.10.2017 klo 21.13\nTappioputki senkun jatkuu nyt jo 6 peliä ??? Heh tähän alkaa jo tottua.. Kai sitä ollaan sitte tolla joukkueella ihan väärässä sarjassa, ei mulla muuta tälläkertaa\nmake60, 13.10.2017 klo 21.13\n15.10.2017 klo 16.37\nKokkolaan on tulossa joku uusvanha vahvistus. Viikonloppuna yksi kova pelimies jäi ilman seuraa joten voisiko nämä asiat liittyä toisiinsa?\nSnoppen, 15.10.2017 klo 16.37\n15.10.2017 klo 21.15\nKausiveikkauksessa mainitsin, että Hermeksen syksystä voi tulla vaikea, eikä joukkuetta kannata dumata alkukauden perusteella. Nyt on kuitenkin mennyt niin nihkeästi, että henkinen takalukko on varmasti paha. Jotain räkävoittoa nyt kaivattaisiin nopeasti, että saisitte jonkinlaista helpotusta. Pidän Hermestä edelleen selvänä playoff-joukkueena, eikä pisteissä mitattuna erot vielä ratkaise mitään, mutta kauaa ei voi nollalinja jatkua tai kärsivällisyys loppuu jollakulla.\nEverton, 15.10.2017 klo 21.15\n16.10.2017 klo 16.10\nJos nyt viittaat tuolla Ville Rajalaan niin ei kiitos! Kaikkea muuta kuin kova pelimies! Sysipaska kaiken kaikkiaan.\nMagnum-44, 16.10.2017 klo 16.10\nEdellisellä visiitillä teillä 31 peliä tehoin 16+10=26 ja joukkueen paras PPG siihen kylkeen. Ei nyt taida täyttää "sysipaskan" kriteereitä..\nHokipedia, 16.10.2017 klo 16.41\nKyllä se valitettavasti täyttää jopa sysipaskan kriteerit. Mietippä jos vaikkapa Patrick Kane hyppää viidenneksi laatikkoon aina vasta kun oma joukkue saa kiekon hallitusti hyökkäysalueelle, kyllä se sen maalin tekee tai maalisyötön jossain kohti ottelua antaa suurehkolla varmuudella, mutta...\nVille oli ja on mun suosikkipelaaja, mutta joukkue on aina tärkeämpi.\nKuubextra, 16.10.2017 klo 16.57\nNyt ei voi tuijottaa pelkkiä tehtyjä pisteitä. Tuon kauden jälkeen onkin ollut hiljaisempaa. Rajala täällä ollessan pilasi koko joukkueen hengen. Ei kaivata diivaa, joka tämän hetkistä henkeä tulee vielä pilaamaan. Yksikin mätä omena pystyy pilaamaan koko laatikon sisällön.\nMagnum-44, 16.10.2017 klo 17.26\n16.10.2017 klo 18.39\nsumitomo, 16.10.2017 klo 18.39\nJuu Eliteprossista tuli kyllä kurkattua. Ruotsin kolmanneksi korkeimmalla tasolla käynyt oikein pisteitä rohmuamassa :D Sen jälkeen onkin mestistaso ollut liian kova ja nyt näköjään suomi-sarjakin? Toki syyt sopimuksen purkamiselle Kalajoelta ovat varmaan samat mitä aikanaan Kokkolassa! Edelleen täällä ei ”mätää omenaa” kaivata.\nMagnum-44, 16.10.2017 klo 19.09\n16.10.2017 klo 20.09\nSuomisarja liian kova sarja jht:n parhaalle pistemiehelle? Ja taustoita toki näitä kalajoelta lähdön syitä kun niin hyvin näytät tietävän. Ilmeisesti ollut liian kova homma lukea seuran tiedote ja siinä mainitut syyt sopimuksen purkamiseen.\ntirehtööri12, 16.10.2017 klo 20.09\n16.10.2017 klo 21.07\nHiljaista? lähes ppg 1. divisionissa. Ilmeisesti et kelpuuttaisi Antti Kangasniemeä, Jesse Rohtlaa tai Eetu Heikkistä Hermekseen, koska hekin iskivät alle piste per peli samassa sarjassa..."tämän hetkistä henkeä pilaamaan". Tuskin siinä kauheasti on pilaamista. Rajala olisi Hermekselle ehdottomasti vahvistus, ja juuri sellainen vahvistus jota joukkue NYT kaipaisi noustakseen tuosta suosta.\nHokipedia, 16.10.2017 klo 21.07\n16.10.2017 klo 21.53\nRV on sellanen pelaaja jota en mielellään ottais joukkueeseen joka pärjää, tällä hetkellä näyttää siltä että maalintekovoimaa ja tahtoa pitää jostain raapia ja nopeesti. Ja sitä Ville tuo. Kaukalon ulkopuoliset asiat on toki miinusta, mutta taitaa olla harvoja kiekollisia mestiksen huippu pelaajia joita on mahollista tähän aikaan ja Hermeksen varoilla saada. Katotaan tuleeko vai lähteekö vielä ulkomaille, en pistäis pahakseen vaikka tuliski.\nsaiman, 16.10.2017 klo 21.53\n17.10.2017 klo 20.38\nMistä moinen tieto että on tulossa uusi pelaaja?\nJos Ville tulisi en peliään kävisi katsomassa niin kauan kun hän joukkueessa olisi... Onneksi tiedän ettei häntä oteta Kokkolaan nyt VARSINKAAN kun solmut alkavat vähitellen löystyä...\nhemppa73, 17.10.2017 klo 20.38\n17.10.2017 klo 22.57\nKaupungilla kuulee yhtä sun toista. Ja se on ihan fakta että Rajala otettaisiin tällä hetkellä Hermekseen joten siinä olet väärässä ettei otettaisiin.\nMilläs tavalla meinaat @hemppa73 että solmut alkavat löystyä? Viimeksi kun katsoin sarjataulukkoa meillä oli 0 pistettä ja maaliero oli -33.\nHuomenna olis jo vähän pakkovoiton paikka..\nSnoppen, 17.10.2017 klo 22.57\n17.10.2017 klo 23.10\nMitähän helvettiä on tämä horina ”solmujen aukeamisesta”?! Kuusi peliä, kaikki turpaan, omissa soinut yli 6 kertaa per ottelu…Kyllä se solmu ja silmukka ”Upin” ja joukkueen kaulan ympärillä kiristyy päivä päivältä. Tuollainen onneton räpeltäminen rosterilla, josta löytyy esimerkiksi Risto Mattilan, Samuel Jukurin, Samu Markkulan, Joonas Sammalmaan, Nico Frimanin, Taavi Tialan ja Markus Korkiakosken tasoisia pelimiehiä on rehellisesti sanottua nöyryyttävää, anteeksiantamatonta ja säälittävää. Ja ennen kaikkea äärimmäisen kaukana solmujen aukeamisesta.\nHokipedia, 17.10.2017 klo 23.10\n17.10.2017 klo 23.25\nNo solmun löystymisellä meinaan sitä että peli oli parantunut/parasta näkemääni tällä kaudella... Eipä taidettaisi ottaa Villeä ja hyvä niin... Mielenkiinnolla jään odottamaan kuka tämä snoppen uusvanha pelaaja on joka meille tulee...\nhemppa73, 17.10.2017 klo 23.25\n17.10.2017 klo 23.34\nItse toivon ettei ketään tarvitsisi ottaa. Mutta näillä esityksillä jotain pitää tapahtua ja nopeasti. Tällä hetkellä jopa Henri Limma on vahvistus (ei mitään pahaa häntä kohtaan), joten Ville varmasti otetaan jos siihen vain tulee mahdollisuus.\nSnoppen, 17.10.2017 klo 23.34\n17.10.2017 klo 23.36\nSiikaluoma saapui juuri Hermekseen ja Kuiri on pelannut siellä koko alkukauden. Miten pojilla on mennyt?\nLisävahvistuksia lienee luvassa, kun Kärppien sairastupa tyhjenee. Mahdolllisia hermesläisiä lienevät Koblizek, Vartianen ja Kestilä. Anttila toipuu loukkaantumisestaan marraskuussa ja voi hyvinkin tulla hakemaan pelituntumaa Kokkolasta. Nuo kaikki neljä pelaajaa ovat kovin kärppämäisiä hyökkääjiä eli pieniä, nopeita ja taitavia. Sitten on vielä kovin erityylinen hyökkääjä eli Otto Karvinen. Hän toipuu vammastaan joulukuussa ja on kovin todennäköinen pelaaja Hermekseen ainakin tuntuman hakemiseen, miksei pidemmäksikin aikaa. Voi toki olla, että näiden pelaajien kohdalla lainasopimus johonkin liigaseuraan on myös mahdollinen. Siikaluomahan jo keikan Ilveksessä kävi.\nAi niin, voi myös olla, että joillekin pelaajille Kärppien suvereenista A-juniorien joukkueesta tarjotaan mahdollisuutta miesten peleihin Kokkolassa. Ensimmäisenä tulee mieleen Jesse Koskenkorva. Toki siellä on tarjolla monenmoista pistelinkoa.\nOliskohan Kokkolassa tällaisille sepille kysyntää?\nMcTorso, 17.10.2017 klo 23.36\n18.10.2017 klo 00.19\nKuiri täyttänyt ihan kohtalaisesti oman ruutunsa. Ei ole huono ollut muttei ole kyllä millään lailla loistanutkaan. Toivon kyllä sydämeni pohjasta ettei mikään ankara pelaajaralli ala Oulun ja Kokkolan välillä ja että ne lainat olisivat sitten pitempiaikaisia lainoja eikä mitään kärppäpelaajien tuntuman haku reissuja. Ja mielellään sellaisia lainoja jotka vahvistavat joukkuetta kun näitä pörrääjiä löytyy kyllä ihan omastakin takaa.\ntirehtööri12, 18.10.2017 klo 00.19\n18.10.2017 klo 09.22\nTää olis jo sitä haista paska touhua. Me tarvitaan vahvistuksia, ei junnuja kokeileen miten ne pärjää miesten peleissä...\nEi oo seuran puolelta vielä kuulunu mitään isompia muutoksia. Kauankohan vielä ootetaan, mennäänkö näin kauden loppuun ja katotaan miten käy vai tehäänkö vielä jotain radikaalia jos pisteitä ei ala tippumaan...? Ehkä tää viikko kertoo tuonki.\nsaiman, 18.10.2017 klo 09.22


Jäähyväiset jätteelle? | Neste\nMaailma kärsii jättimäisestä jäteongelmasta, jonka taklaamiseen tarvitaan lukuisia luovia ratkaisuja. Esittelemme viisi kiertotalouteen perustuvaa kierrätysinnovaatiota, jotka ovat kovaa vauhtia herättämässä niin kuluttajien, yritysten kuin päättäjienkin kiinnostuksen.\nSanonta ”yhden roska on toisen aarre” pitää 2020-luvulla enemmän paikkansa kuin koskaan. Johtavat innovaattorit ja yritykset nimittäin etsivät nyt kuumeisesti keinoja, joilla yhä suurempi osa maailman jätteestä voitaisiin kierrättää vastuullisiksi materiaaleiksi tai polttoaineiksi.\nEi ole montaa vuotta siitä, kun korkealaatuisten tuotteiden valmistaminen jäteraaka-aineista tuntui vielä utopistiselta ajatukselta. Tämä on kuitenkin muuttumassa. Nyt kehitetään nopeasti uusia teknologioita, jotka tarjoavat maailmantaloudelle uusia energiaratkaisuja ja vähentävät samalla jätteen määrää.\nSeuraavat viisi skenaariota näyttävät, kuinka koko jätteen käsite - sellaisena kuin sen tunnemme - on nyt murroksessa.\n1. Käytetystä paistorasvasta tehdään uusiutuvaa polttoainetta\nVuosisatojen ajan yhteiskunnat ovat hylänneet jätteitä luontoon ajattelematta, että jätteen avulla voisi vähentää päästöjä. Pikakelaus tähän päivään: nyt käytettyä paistorasvaa jalostetaan laadukkaaksi uusiutuvaksi dieseliksi sekä vastuulliseksi lentopolttoaineeksi. Näillä on mahdollista korvata tavanomaisia polttoaineita ilman mitään muutoksia moottoreihin. Käytettyä paistorasvaa voidaan käyttää jopa uusiutuvien hiilivetyjen tuottamiseen uusiutuvien muovien ja kemikaalien valmistuksessa.\nViime vuosina on käynnistetty lukuisia hankkeita, joiden tavoitteena on muuttaa kotitalousjäte, käytetty paistorasva ja eläinrasvat puhtaammaksi energiaksi. Taustalla on pitkälti pyrkimys leikata päästöjä liikennesektorilla, joka aiheutti lähes neljäsosan globaaleista hiilidioksidipäästöistä vuonna 2019. Toinen muutoksen ajuri on tarve vähentää fossiilisia raaka-aineita kemikaalien ja polymeerien tuotannossa.\nKilpajuoksu päästöjen vähentämiseksi näkyy päivittäisissä uutisotsikoissa ympäri maailman, kun yritykset, hallitukset, paikallishallinto ja jopa asevoimat omaksuvat uusia teknologioita ja energialähteitä. Esimerkiksi Englannin etelärannikolla sijaitseva lomakohde Bournemouth ilmoitti hiljattain, että kaupungin jätteenkeräysautot kulkevat vastedes HVO:lla (hydrotreated vegetable oil eli vetykäsitelty kasviöljy). Nimitystä käytetään tietyn tyyppisistä uusiutuvista polttoaineista.\n”Tämä on tärkeä kokeilu, joka vie kohti hallituksen jätestrategiaan kirjattua lupausta estää ruokajätettä päätymästä kaatopaikoille vuoteen 2030 mennessä. HVO-polttoaineeksi muutettu käytetty paistorasva tarjoaa ajoneuvoihimme vaihtoehtoisen, ympäristöystävällisen polttoaineen”, sanoi kaupunginvaltuutettu Mark Anderson.\nYhä useampi yritys ottaa nyt käyttöön vaihtoehtoisia energialähteitä kalustoissaan ja tehtaissaan. Samalla kasvavat ruokateollisuuden kannustimet arvioida uudelleen jätevirtoja ja tarkastella käytettyä paistorasvaa resurssina, ei jätteenä. Viime vuonna esimerkiksi Alankomaiden McDonald’s loi yhdessä Nesteen ja logistiikkayhtiö Havin kanssa kiertotalouden mallin, jossa ravintoloista kerätty paistorasva jalostetaan ruokakuljetus- ja jätteenkeräysautojen polttoaineeksi.\n2. Kierrätysinnovaatioilla saadaan uusia materiaaleja muovista\nMuovin kierrätys on jo vakiintunutta toimintaa, mutta prosessi ei ole aina kovin tehokas. Tavanomainen keino kierrättää muovia on mekaaninen kierrätys. Siinä muovi murskataan tai sulatetaan pieniksi hiutaleiksi tai pelleteiksi, joista voidaan tehdä uusia tuotteita. Metodi soveltuu kuitenkin vain tietyille muovityypeille, ja muunlaiset muovit päätyvät kaatopaikalle tai poltettavaksi. Lisäksi yksittäinen muovikappale voidaan kierrättää mekaanisesti vain rajallinen määrä kertoja. Näitä puutteita täydentämään on kehitetty muovin kemiallinen kierrätys.\nKemiallisen kierrätyksen avulla on mahdollista kierrättää muoveja, joiden kierrättäminen on ollut aiemmin vaikeaa. Kemiallisessa prosessissa materiaalin molekyylirakenne rikotaan lyhyemmiksi ketjuiksi. Näin syntyviä öljyjä voidaan jalostaa raaka-aineeksi uusille, korkealaatuisille muovituotteille. Siinä missä mekaanisen kierrätyksen sovellukset ovat rajalliset, kemiallisen kierrätyksen avulla syntyy täysin uusia muoveja, joiden käyttömahdollisuudet ovat rajattomat.\n“Emme halua kilpailla mekaanisen kierrätyksen kanssa”, sanoo Outi Teräs, joka vastaa Nesteen kemiallisen kierrätyksen teknologioiden kaupallistamisesta. “Ennemminkin haluamme täydentää sitä.” Vaikka mekaaninen kierrätys on yhä tärkeää, muovin kokonaiskierrätysastetta voidaan kasvattaa kierrättämällä kemiallisesti sellaisia muoveja, jotka nykyisin päätyvät kaatopaikalle tai poltettavaksi.\n“Emme halua kilpailla mekaanisen kierrätyksen kanssa, vaan täydentää sitä."\nLaajamittaisen kemiallisen kierrätyksen tiellä on vielä joitakin haasteita. Teknologioita kehitetään kovaa vauhtia, mutta niiden rinnalla on kehitettävä myös sääntelyä ja standardeja, jotta kemiallista kierrätystä on mahdollista soveltaa laajasti. Jotta “jätteestä” saadaan käyttöön arvokas resurssi, tarvitaan uusia tapoja ajatella niin arvoketjuja, tavaroiden vapaata liikkuvuutta kuin laatustandardeja.\nKemiallisen kierrätyksen avulla voidaan kierrättää sellaisiakin muoveja, joiden kierrätys on ollut aiemmin vaikeaa.\nOuti Teräs suhtautuu optimistisesti muovin kierrätyksen tulevaisuuteen. ”Neste on asettanut tavoitteekseen, että vuoteen 2030 mennessä kykenemme prosessoimaan vuosittain yli miljoona tonnia jätemuovia ja palauttamaan sen kiertotalouteen uusina polymeereinä ja kemikaaleina.” Neste on jo alkanut jalostaa nesteytettyä muovijätettä teollisessa mittakaavassa.\nKemiallisen kierrätyksen mukanaan tuomat mahdollisuudet ovat herättäneet päättäjien mielenkiinnon ympäri maailman. Singaporen hallitus ilmoitti vastikään, että se suunnittelee kehittävänsä kemiallisen kierrätyksen teollisuuttaan. Ympäristö- ja kehitysministeri Grace Fun mukaan maan tavoite on päästä 70 prosentin kokonaiskierrätysasteeseen ja vähentää Semakaun kaatopaikalle päivittäin päätyvää jätettä 30 prosentilla henkilöä kohden vuoteen 2030 mennessä.\n”Kemiallinen kierrätys voi auttaa sulkemaan jätekierron Singaporessa. Sen avulla on mahdollista käsitellä likaista jätemuovia, joka ei sovellu mekaaniseen kierrätykseen. Kemiallisen kierrätyksen avulla tästä jätteestä voidaan jalostaa korkealaatuisia tuotteita, kuten uusien muovituotteiden valmistukseen käytettävää pyrolyysiöljyä”, ministeri sanoi.\n3. Yhdyskuntajätteestä tulee lentopolttoainetta\nMaailmanpankin arvion mukaan kiinteän yhdyskuntajätteen määrä maailmassa kasvaa 2,01 miljardista tonnista vuonna 2016 aina 3,4 miljardiin tonniin vuonna 2050. Tällä hetkellä valtaosa tästä jätteestä päätyy yhä kaatopaikalle, ja vain viidennes kierrätetään. Tulevaisuuden kierrätysmenetelmien pitää pystyä paitsi vastaamaan kasvavaan jätteen määrään, myös lisätä kierrätettävän jätteen osuutta ylipäänsä.\nYksi lupaava kehitysalue on yhdyskuntajätteen käsittely polttoaineiksi tai kemikaaleiksi tuotteiksi, kuten etanoliksi tai lentopolttoaineeksi.\n”Yhdyskuntajätteestä valmistetut polttoaineet eivät ole science fictionia vaan vastuullinen ja skaalautuva tapa tuottaa polttoainetta lentokoneille ja muille ajoneuvoille”, sanoo Virpi Kröger, joka vastaa Nesteen yhdyskuntajätteeseen liittyvistä kehitysprojekteista.\nNesteen lentopolttoaineisiin keskittyvässä ohjelmassa selvitetään parhaillaan mahdollisuutta käyttää kiinteää yhdyskuntajätettä raaka-aineena. Tätä varten tarvitaan yhteistyökumppaneita. Kröger listaa, minkä tyyppistä asiantuntemusta partnereilta etsitään: ”Meille on tärkeää tehdä yhteistyötä jätehuollon, jätteen lajittelu- ja käsittelylaitosten, jätteen jalostusteknologian tarjoajien sekä muiden kaupallisten toimijoiden kanssa.”\nKiinteä jäte voidaan joko lajitella erikseen kierrätettäviin osiin, kuten muoveihin ja bioperäisiin materiaaleihin, tai käsitellä yhtenä jakeena. Yhdyskuntajätteen käsittely onnistuu suuressa mittakaavassa esimerkiksi kaasutuksen avulla: esikäsitelty jäte hajotetaan korkeassa lämpötilassa ja muunnetaan polttoaineiksi ja kemikaaleiksi. Selluloosapohjaiset materiaalit taas on mahdollista fermentoida etanoliksi, joka voidaan edelleen jalostaa lentopolttoaineeksi.\n4. Talteen otettu hiilidioksidi muutetaan polttoaineeksi ja materiaaleiksi\nGlobaalien hiilidioksidipäästöjen vähentäminen on keskeistä ilmastokriisin vastaisessa taistelussa. Tällä hetkellä teolliset prosessit tuottavat suuren osan kaikista hiilidioksidipäästöistä. Nämä hiilidioksidipäästöt on kuitenkin mahdollista ottaa talteen ja muuttaa uusiksi materiaaleiksi elektrokemiallisten prosessien avulla. Näin ongelmasta tuleekin ratkaisu.\nHiilidioksidin muuntaminen uusiksi tuotteiksi tunnetaan myös hiilidioksidin talteenottona ja hyödyntämisenä.\nPower-to-X-teknologian avulla on mahdollista tuottaa uusiutuvaa vetyä sekä muuttaa hiilidioksidi polttoaineiksi, kemikaaleiksi ja materiaaleiksi. Tämä tapahtuu käyttämällä uusiutuvaa sähköä.\n”Nämä teknologiat ovat erityisen kiinnostavia sellaisissa käyttökohteissa, joissa sähkön käyttö suoraan on haastavaa, kuten lentoliikenteessä sekä muovi- ja kemianteollisuudessa. Power-to-X:n avulla hiilidioksidi voidaan sitoa kestäviksi ja kierrätettäviksi materiaaleiksi ja saada esimerkiksi näiden alojen käyttöön”, sanoo Suvi Kurkijärvi, joka työskentelee uusiutuvan vedyn ja Power-to-X-liiketoiminnan kehityspäällikkönä Nesteellä.\nTärkeimmät teknologiat uusiutuvan vedyn tuottamiseen ja sen yhdistämiseen talteenotetun hiilidioksidin kanssa polttoaineiksi ja materiaaleiksi ovat jo olemassa. Tämänhetkisen kehitystyön fokus on tuoda nämä teknologiat yhteen teollisessa mittakaavassa.\nSuurin haaste on saada tästä taloudellisesti kannattavaa, Kurkijärvi huomauttaa. Kulujen odotetaan kuitenkin laskevan, kun uusiutuvan sähkön tarjonta kasvaa ja teknologiat skaalautuvat.\nUseat projektit ympäri maailman näyttävät jo, millaisia mahdollisuuksia hiilidioksidin talteenotto ja uudelleenkäyttö tarjoavat. Euroopan unionilla on vetystrategia, joka kannustaa vähähiilisen vedyn hyödyntämiseen. Kurkijärvi uskoo tämän olevan ensimmäinen askel kohti kasvavaa kiinnostusta sekä hiilidioksidia että vetyä hyödyntäviä Power-to-X-ratkaisuja kohtaan.\n5. Kiertotalous kannustaa uudenlaiseen jätesääntelyyn\nKaikki edellä mainitut ratkaisut edellyttävät, että ajattelemme jätteen konseptin uusiksi. Erityisesti tämä koskee niitä menetelmiä, jotka ovat vasta varhaisella kehitysasteella tai testivaiheessa, kuten kiinteän yhdyskuntajätteen käsittely ja hiilidioksidin muuntaminen polttoaineeksi.\nUudet, materiaalien kiertoon perustuvat prosessit voivat olla kalliita toteuttaa suuressa mittakaavassa. Siksikin pienten, paikallisten jätekokeilujen kehittyminen kiertotalouden prosesseiksi edellyttää muutoksia jätekäytäntöihin ja sääntelyyn.\n“Kun päättäjät näkevät, että teknologia on mahdollinen, he ottavat sen huomioon ja alkavat rakentaa kannustimia.”\nEnnen kuin käytännöt voivat muuttua, pienemmän mittakaavan kokeilut tarjoavat esimerkkejä siitä, mikä kierrätyksessä on mahdollista tulevaisuudessa. ”Kun päättäjät näkevät, että teknologia on mahdollinen, he ottavat sen huomioon ja alkavat rakentaa kannustimia”, Kurkijärvi sanoo. Kun nämä uudet kannustimet sitten saadaan käyttöön, suuri osa tulevaisuuden jätteestä voidaan käyttää uusien tuotteiden kehittämiseen.


Amen- sanasta tuli Awomen!? - Feminismi - Suomi24 Keskustelut\nAmen- sanasta tuli Awomen!?\nYhdysvaltain kongressin eräs vasuridemarien tilaisuus lopetettiin uskonnollisella ilmaisuilla. Puhuja lopetti julistuksensa sanomalla ” Amen and Awomen”!? Huhhuh...\nVaikka amen- sana on hebreaa ja tarkoittaa ” totisesti”. Eli sillä ei ole mitään tekemistä sukupuolen kanssa. Mitä mieltä olette tästä uusimmasta feministisestä aivopierusta?\nTotisesti järki ja logiikka eivät paljoa feministien päätä rasita....😉\nKielen muokkaaminen on tärkeää fanatikolle , kuolemantuomiot tulevat myöhemmin .\nMilloin korjataan sana menstruaatio?\nEi tarvitse ENÄÄ korjata, koska " edistyksellisten" mielestä miehetkin voivat menstruoida!?\nIhan totta. Ainakin Jenkeissä on niin esitetty...\nMiten se käytännössä tapahtuu? Jos vaikka kokeilisi.\nEnpäs ollut ennen tiennytkään, että amen tarkoittaa a-miehiä, no Kummelihan tosin puhui parhaan A-ryhmän miehistä jo 90-luvulla...


Verkkolaskulaki antaa oikeuden jättää paperilasku maksamatta - netvisor.fi\nAni Rumpu, 1.4.2020\nLaki hankintayksiköiden ja elinkeinonharjoittajien sähköisestä laskutuksesta astui voimaan 1.4.2020. Niin sanottu verkkolaskulaki pohjautuu EU-direktiiviin ja sen avulla halutaan standardoida rajat ylittävää kaupankäyntiä koko EU:n tasolla.\nOleellista verkkolaskulaissa on se, että laki oikeuttaa vaatimaan ja velvoittaa vastaanottamaan verkkolaskuja. Se siis määrittää vain laskun vastaanottajan oikeuksia ja velvollisuuksia. Se tulee kuitenkin koskettamaan myös lähettäjää, koska laki on muotoiltu vastaanottajalle molemmin puolin, eli velvoittaa vastaanottamaan ja antaa oikeuden vaatia.\nRantalaisen operatiivinen johtaja ja digitaalisista palveluista vastaava johtaja Risto Iivonen kuvailee verkkolaskulakia ohjaavaksi laiksi, joka on suunnattu ohjaamaan nimenomaan pk-yrityksiä verkkolaskutukseen.\n– Se on kuten kypäräpakko polkupyöräilijöille, eli sakkoja ei ole luvassa, vaikka lakia ei noudattaisikaan. Lailla ei ole haluttu pakottaa, koska pakko on aina vapaaehtoisuutta ikävämpi asia, Iivonen pohtii.\nLaki on kannustin siirtyä verkkolaskun käyttöön, mutta pakko siitä tulee julkisen puolen ja suuryritysten kautta. Valtionhallinnossa verkkolaskujen osuus on ollut jo noin 95%, kuntapuolella ja suuremmissa yrityksissäkin noin 80 % luokkaa. 1.4.2020 alkaen näiden toimijoiden välisestä laskutuksesta 100% tulee kulkemaan verkkolaskuina.\nVerkkolasku askel kohti reaaliaikaista alv-ilmoittamista\nVerkkolaskulaki on ensimmäinen askel kohti reaaliaikaista arvonlisäveroilmoittamista, joka tulee voimaan vuonna 2025. Verkkolaskulain jälkeen seuraavat askeleet ovat e-kuitti ja laajennettu alv-ilmoitus. Siirtymäaikaa on siis muutama vuosi, mutta viimeistään 2025 kaikki yritysten talousdata tulee olla sähköisessä muodossa.\nNormaali kilpailu markkinoilla tulee tekemään sen, että ne yritykset, jotka eivät pysty lähettämään verkkolaskuja tulevat karsiutumaan pois markkinoilta.\n– Parin kolmen vuoden kuluttua paperilaskua ei ole enää olemassa. Teoriassa varmaan voi lähettää paperilaskuja, mutta tiedon pitää kuitenkin tallentua johonkin järjestelmään ja paperilasku on vain duplikaatti, Iivonen arvioi.\nTällä hetkellä laki koskettaa vain yritysten ja organisaatioiden välistä laskutusta. Kuluttaja-asiakkaille voi edelleen lähettää paperilaskuja, mutta Iivonen uskoo, että sähköinen kuluttajalaskukin on lähivuosina tulossa. Kuluttajat ovat jo tottuneet saamaan useimmat laskunsa sähköisinä suoraan nettipankkiin, joten kuluttajan oikeus verkkolaskuun tulee vain parantamaan kuluttajan oikeuksia.\n– Normaali kilpailu markkinoilla tulee tekemään sen, että ne yritykset, jotka eivät pysty lähettämään verkkolaskuja kuluttajille tulevat karsiutumaan pois markkinoilta.\nTurvaa oma liiketoimintasi\nTurvallinen tapa toimia on nyt varmistaa, että itse pystyy lähettämään ja vastaanottamaan verkkolaskuja, koska suuret toimijat niin vaativat. Sen sijaan jos aikoo pidättäytyä pelkästään paperisissa laskuissa, voi varmasti sanoa hyvästit monille suuremmille asiakkaille.\n– Nyky-yhteiskunnassa ei enää pärjää sillä, että olisi vain paperilaskujen lähettämismahdollisuus. Jos ajatellaan vaikka käsillä olevaa korona-kriisiä ja postin viime aikoina saamaa kritiikkiä, on verkkolasku näidenkin asioiden valossa huomattavasti turvallisempi vaihtoehto, Risto Iivonen muistuttaa.\nVerkkolaskun käsittely maksaa keskimäärin 2 euroa. Paperisen laskun käsittely 15-30 euroa.\nVerkkolaskuoperaattorit tarjoavat myös tulostuspalveluita, eli jos joku pienempi yhteistyökumppani ei pysty vielä vastaanottamaan verkkolaskua, voi lähetetyn verkkolaskun muuttaa hänelle paperilaskuksi. Se toki maksaa hieman enemmän kuin puhtaasti sähköisenä kulkeva verkkolasku, mutta mahdollisuus siis on olemassa. Paperilaskua sen sijaan ei voi muuttaa verkkolaskuksi.\nVerkkolaskun ehdoton etu on sen nopeus. Paperinen laskutusprosessi on voinut kestää jopa viikkoja; työ on kirjattu tehdyksi, lasku viety toimistolle ja laskutettu kuun lopussa.\nSähköisessä järjestelmässä, kun työ kuitataan tehdyksi, voidaan saman tien muodostaa lasku ja lähettää se. Lasku lähtee järjestelmästä ja on vastaanottajalla parhaassa tapauksessa jo ennen kuin tekijä poistuu asiakkaan pihasta. Nopeudella on konkreettinen yhteys maksuaikoihin. Verkkolasku siis nopeuttaa rahan saamista yritykseen jopa viikoilla.\nKassavirran ollessa tiukilla paperilaskut tullaan jättämään kylmästi maksamatta, koska siihen on lain myöntämä oikeus.\n– Samalla säästät laskutuskuluissa. Verkkolaskun käsittely maksaa keskimäärin 2 euroa. Paperisen laskun käsittely posti-, materiaali- ja palkkakuluineen maksaa tutkimuksesta riippuen 15-30 euroa, Iivonen kertoo.\nNopeus on etu myös laskun vastaanottajalle. Hän saa laskun heti suoraan järjestelmään, joka osaa automaattisesti lukea laskulta, maksutiedot, viitenumerot, toimittajan ja kirjanpidon tilit. Vastaanottajalle jää tehtäväksi ainoastaan laskun tarkastus. Lisäksi lasku on tallessa koko ajan, kun se on järjestelmässä, eikä sen maksaminen pääse unohtumaan.\nLisäksi verkkolasku sisältää merkittävästi paperilaskua enemmän tietoa. Koska data on standardoitua ja digitaalisessa muodossa, voidaan laskuilta kerättyä tietoa seuloa ja analysoida esimerkiksi yrityksen sähkön kulutusta tai toimittajan toimitusvarmuutta.\nNyt täytyy toimia\nVerkkolaskutus kannattaa ottaa käyttöön heti. Ota yhteyttä omaan kirjanpitäjääsi, hän laittaa prosessin liikkeelle, antaa ohjeet ja auttaa valitsemaan sinun tarpeitasi vastaavan ohjelmiston. Tässä kohtaa on hyvä miettiä myös yrityksen tulevaisuuden tarpeita. Riittääkö pelkkä laskutus ja kirjanpito, vai kannattaisiko harkita ohjelmistoa, jota on tarvittaessa helppo laajentaa esimerkiksi palkanlaskentaan?\nKäyttöönotto kestää keskimäärin noin kaksi viikkoa. Nopeimmillaan se onnistuu jopa parissa päivässä, mutta käyttöönottoon on hyvä laskea oma aikansa ohjelmiston käytön opettelulle. Toinen aikaa vievä prosessi on pankkiyhteyksien luominen ohjelmiston ja pankin välille. Siihen on normaalioloissakin hyvä varata useampi päivä aikaa. Koronan ja lakimuutoksen päällekkäisyyden vuoksi pankeissa on ruuhkaa ja yhteyksien luominen voi kestää jopa pidempään.\nToinen vaihtoehto on olla yhteydessä suoraan ohjelmistotaloon.\nRantalaisen operatiivinen johtaja Risto Iivonen on ollut mukana satojen yritysten taloushallinnon sähköistämisprojekteissa. Hänen kokemuksensa mukaan ohjelmiston käyttöönotto on useimmiten positiivinen asia. Useimmat ohjelmistot ovat niin helppokäyttöisiä, että pienellä perehdytyksellä pääsee jo alkuun. Suurin haaste hänen mielestään on muutosvastarinta.\n– Suurin riski on muutosvastarinta, eli jos pakon edessä joutuu muuttumaan, on oppimispotentiaali heikompi. Ja jos ei tule oppimisen halua, jos ei opettele käyttämään ohjelmsitoa, tulee siitä taakka, Iivonen kuvailee.\nLain myöntämä oikeus jättää paperilasku maksamatta\nTällä hetkellä kassavirrasta huolehtiminen on jokaiselle yrittäjälle se kaikkein tärkein asia, mutta nyt kannattaa olla aktiivinen myös verkkolaskutuksen käyttöönoton suhteen. Siitä on hyötyä erityisesti nyt, mutta myös pitkälle tulevaisuuteen.\n– Nyt on oltava aktiivinen, sillä jotkut yritykset tulevat käyttämään verkkolaskulakia oman taloustilanteensa parantamiseen. Kassavirran ollessa tiukilla paperilaskut tullaan jättämään kylmästi maksamatta, koska siihen on lain myöntämä oikeus, Iivonen muistuttaa.\nTässä kannattaa huomioida myös se, että vaikka pääosin suomalaisissa järjestelmissä on EU-standardin mukainen verkkolasku, joissakin vanhentuneissa järjestelmissä näin ei välttämättä ole ja silloin ongelma säilyy. Vastaanottajalla on siis oikeus vaatia nimenomaan EU-standardin mukaisia verkkolaskuja, muunlaisista he voivat kieltäytyä.\nHome » Verkkolaskulaki antaa oikeuden jättää paperilasku maksamatta


Rakennusjärjestys kunnan omana normistona - Minilex\nRakennusjärjestys kunnan omana normistona\nJokaisella kunnalla on oma rakennusjärjestyksensä. Rakennusjärjestyksen määräykset ovat lakia, Suomen rakennusmääräyskokoelmaa sekä kaavoitusta alemmantasoisia määräyksiä. Rakennusjärjestys ei siis saa olla ristiriidassa kyseisten normien kanssa.\nRakennusjärjestyksessä annetaan alueellisista eroista johtuvia rakennusmääräyksiä. Määräykset voivat koskea esimerkiksi rakennuksen kokoa, aidoitusta, rakennuksen sijoittumista ympäristöön sekä istutuksia.\nRakennusjärjestyksen määräykset eivät saa olla maanomistajalle tai haltijalle kohtuuttomia. Rakennusjärjestyksen hyväksyy kunnanvaltuusto.


Munchen – Matkailublogi. Matkatoimistot ja lomalennot. Reittilennot ja hotellit. Halvimmat äkkilähdöt\nLähde teemamatkalle viinien Pohjois-Italiaan tai oluiden lähteille Tsekkin ja Saksaan!\nOpastetut kiertomatkat Eurooppaan Teemamatkalla kuohuvia oluita tai luonteikkaita viinejä. Upeat teemamatkamme vievät sinut oluiden ja viinien alkulähteille. Oluenystäville suosittelemme Tsekin ja Saksan parhaat oluet -kiertomatkaa, jolla pääset tutustumaan oluiden valmistukseen ja tietysti maistelemaan tuotoksia! Toinen matkamme vie sinut kuuluisaan Munchenin…\nmatkailu 6.2015 12.2017 Eurooppa, Italia, Kaupunkilomat, Kesän lomatarjoukset, Lomakohteet, Munchen, Olutfestivaali Oktoberfest, Saksa\nMünchenin Oktoberfest – Maailman suurin olutfestivaali – Varaa matka Oktoberfestiin\nOktoberfest olutfestivaali Oktoberfest, maailman suurin olutfestivaali. Kaksi viikkoa kestävä Oktoberfest pidetään joka vuosi Saksassa Münchenissä syys- ja lokakuun vaihteessa. Saksan kuuluisin tapahtuma houkuttelee kävijöitä kauempaakin ja se onkin maailman suurin ja tuottoisin kansanjuhla noin 6 miljoonaalla kävijällään. München on Baijerin…\nmatkailu 7.2012 9.2014 Matkavekka, Munchen, Olutfestivaali Oktoberfest, Saksa, Syyskuun lomatarjoukset


Uutinen Archives - Sivu 3 6:stä - ITS Finland\nSannille tärkeintä on hyvä fiilis ja yhdessä tekeminen. Sanni on tiimin sparraaja - kuuntelee, auttaa kiteyttämään ja tuo oman näkemyksensä esiin. Aktiivinen peluri ei pelkää haasteita, eikä huonoa huumoria.\nITS Finland rekrytoi: Haussa liikenteen kiertotalouden asiantuntija\nHaemme Älykkään liikenteen verkosto - ITS Finland ry:n palvelukseen osaavaa ja tekevää\nLiikenteen kiertotalouden asiantuntijaa\nrakentamaan kanssamme Suomen liikennealan kestävän kasvun menestystarinaa.\nTehtävänäsi on kehittää ja viedä eteenpäin toimia, joilla edistetään liikennejärjestelmän kestävyyttä ja vauhditetaan ilmastotavoitteisiin pääsemistä kiertotalouden keinoin.\nTyöskentelet yhdessä laajan julkisen sektorin, akatemian ja yrityselämän toimijoista koostuvan verkoston kanssa. Teet myös kansainvälistä yhteistyötä.\nLaajaan työnkuvaasi kuuluu mm. yhteistyöverkoston rakentamista ja sen toimintamallien kehittämistä, konkreettien pohjoismaisen tason hankkeiden eteenpäin viemistä, lausuntojen ja kannanottojen laadintaa sekä kansallisissa ja kansainvälisissä tilaisuuksissa esiintymistä.\nTehtävässä vastaat Suomen kiertotalouden tiekartan tavoitteita tukevien liikenteen kiertotalouden toimenpiteiden koordinoinnista ja kehittämisestä. Pääset mm. edistämään edelläkävijäratkaisujen skaalautumista Suomessa ja Pohjoismaissa sekä edistämään liikennesektorin sitoutumista hiilineutraalisuus- ja kiertotaloustyöhön.\nITS Finland on aktiivisesti mukana myös Liikennealan kansallisen kasvuohjelman toteutuksessa ja teet läheisesti yhteistyötä kasvuohjelman ohjelmajohtajan ja sidosryhmien kanssa.\nTehtävä on määräaikainen (2 vuotta). Tehtävä täytetään mahdollisimman pian sopivan henkilön löydyttyä. Tarkempi tehtävänimike sovitaan yhdessä valittavan henkilön kanssa. Uuden tehtävän rahoittavat Sitra, ITS Finland ja useat kaupunkitoimijat.\nOlet innokas oppimaan uutta ja hyvä hahmottamaan kokonaisuuksia. Olet valmis tarttumaan asioihin ja viet ne maaliin. Nautit yhdessä tekemisestä ja saat ihmiset innostumaan. Odotamme sinulta:\nYmmärrystä kiertotaloudesta ja liikennealan mahdollisuuksista päästöjen vähentämisessä.\nKykyä laajojen kokonaisuuksien koordinointiin, viestintään, verkostointiin ja projektinjohtamiseen liittyen.\nAnalyyttisyyttä ja kykyä suurten tietoaineistojen tiivistämiseen olennaiseksi informaatioksi.\nErinomaista suomen ja englannin kielen suullista ja kirjallista taitoa. Ruotsin kielen taito katsotaan eduksi.\nLisäksi arvostamme kokemusta yritysten kansainvälistämisestä, EU-rahoitusinstrumenteista ja aktiivista toimintaa eri verkostoissa.\nSoveltuvaa korkeakoulututkintoa, esim. tekniikan, kauppatieteiden, yhteiskuntatieteiden tai juridiikan aloilta.\nVähintään 5 vuotta haettavaan työtehtävään liittyvää työkokemusta.\nTarjoamme sinulle monipuolisen ja innostavan tehtäväkentän sekä erinomaiset olemassa olevat kansalliset ja kansainväliset verkostot liikennealan kärkitoimijoiden kanssa. Saat mahdollisuuden kehittää omaa osaamistasi haastavien hankkeiden ja liikennealan kiertotalouden ja siitä syntyvän kestävän kasvun parissa. Kanssamme pääset vaikuttamaan liikkumisen tulevaisuuden ratkaisuihin ja tekemään yhteiskunnallisesti merkittävää työtä.\nToimistomme sijaitsee hyvien yhteyksien päässä Helsingin ydinkeskustassa, minkä lisäksi hyödynnämme etätyömahdollisuuksia ja työajan joustoja arjen ja työn yhteensovittamiseksi.\nLähetä hakemuksesi ja CV:si palkkatoivomuksineen 3.6.2020 mennessä otsikolla ”Liikenteen kiertotalouden asiantuntija” osoitteeseen marko.forsblom@its-finland.fi.\nLisätietoja: Marko Forsblom, toiminnanjohtaja, ITS Finland ry: marko.forsblom(a)its-finland.fi, puh. +358 40 5145 100.\nTaustaa Sitran kiertotaloustyöstä liikennealalla\nSuomen itsenäisyyden juhlarahasto Sitra on edistänyt kiertotaloutta Suomessa vuoden 2014 lopusta lähtien. Liikkuminen ja logistiikka tunnistettiin yhdeksi neljästä painopisteestä Suomen kiertotalouden tiekartan ensimmäisen versiossa vuonna 2016. Keväällä 2019 julkaistussa tiekartan päivitetyssä versiossa Liikennealan kasvuohjelma on puolestaan yksi yrityskentän toimenpiteistä. Haettavana olevalla tehtävällä varmistetaan kiertotalouden eteneminen liikennealalla.


Poliisia ammuttiin ilma-aseella Jyväskylässä – aamulla sattunutta tapahtumaa tutkitaan murhan yrityksenä | Pohjalainen\nSTT-Kotimaa Julkaistu 24.08.2019 12:07 (Päivitetty 24.08.2019 12:07)\nPoliisia on ammuttu kaasutoimisella ilma-aseella Jyväskylän Säynätsalossa, Sisä-Suomen poliisi kertoo. Poliisi sai viiden aikaan aamulla tehtävän itsetuhoisesta henkilöstä. Poliisin saapuessa paikalle mies ampui poliisia kohti useita laukauksia. Yksi kuulista osui poliisia kasvoihin. Tilanteessa loukkaantuneella poliisilla ei ole hengenvaaraa.\nVuonna 1998 syntynyt ampuja otettiin paikalta kiinni. Tilanteessa ampuja potkaisi poliisia kasvoihin.\nMiestä epäillään murhan yrityksestä ja virkamiehen väkivaltaisesta vastustamisesta. Hänet on toimitettu sairaalaan.


Extra - Opettaja opiskelijan paikalla\nTietoliikenne insinööri ei usko hyötyvänsä ylemmästä amk-tutkinnosta rahallisesti, muuta uutta tietoa hän tarvitsee työssään jatkuvasti. Näin Teemu Korpelan uudesta tutkinnosta hyötyvät myös hänen oppilaansa Tekniikan yksikössä.\nTekniikan yksikössä tuntiopettajana työskentelevä Teemu Korpela tykkää opiskelun tuomasta vaihtelusta. Oman työpäivänsä päätteeksi hänen ei tarvitse muuta kuin kävellä opetustilan perälle ja vaihtaa opiskelijarooliin.\nTietokoneet ja erilaiset tekniset vempaimet ovat kiehtoneet Teemu Korpelaa pikkupojasta lähtien. "Mitähän tämä on syönyt" on ajatus, joka pyörii Teemun mielessä päivittäin.\n– Taisin olla seitsemän vuotias, kun tutustuin 80-luvun ihmeeseen nimeltä Commodore 64, Teemu muistelee työpäivän kahvitauolla.\nCommodoren ajoista tietokoneet ovat muuttuneet rutkasti, mutta Teemun kiinnostus niitä kohtaan on pysynyt entisellään. Valmistumisesta amk-insinööriksi alkaa olla kymmenen vuotta. Viime syksynä Teemusta alkoi tuntua, että olisi aika opiskella lisää. Syyskuussa 2008 hän aloitti tekniikan alan ylemmän amk-tutkinnon opiskelun Degree Programme in Information Technology –koulutusohjelmassa.\n– Opiskelu tuo vaihtelua. Vaikka onhan se vähän hassua, kun omat kollegat ovat opettamassa.\n– Oman työpäivän päätteeksi ei tarvitse muuta, kuin kävellä luokan perälle ja vaihtaa opiskelija rooliin, tuntiopettajana tekniikan yksikössä työskentelevä Teemu naurahtaa.\nOivallinen oppimisympäristö, kiinnostavia keskusteluja\nTekniikan yksikössä Teemu opettaa tietoliikennetekniikka ja erilaisten käyttöjärjestelmien ja protokollien hallintaa. Ylempi amk-tutkinto antaa hänelle mahdollisuuden hakea pysyvää opettajan paikkaa ammattikorkeakoulusta, mutta palkkauksessa uusi tutkinto ei välttämättä näy. Tämä ei Teemua vaivaa, vaan hän on tyytyväinen muihin uusiin tuuliin, joita opiskelu tuo tullessaan.\n– Saan syventää ja soveltaa jo osaamani tietoa. Matematiikka vähän meinasi tuottaa hankaluuksia aluksi. On sen verran aikaa, kun viimeksi on tarvinnut derivoida tai integroida!\nYlemmän amk-tutkinnon opiskelu on hyvin itsenäistä. Teemu kuvailee opintoja enemmän akateemisuuteen pyrkiviksi, kuin perustutkinnoissa.\n– Oppitunteja on maanantai- ja tiistai iltaisin. Itsenäisesti teemme esseitä ja muita kotitehtäviä.\n– Yleensä opettaja pitää alustuksen käsiteltävästä aiheesta. Sitten aihe pilkotaan pienempiin osioihin ja me ryhmissä teemme niistä esitelmät, jotka esitämme kanssaopiskelijoille.\nParasta Teemun mukaan on juuri opiskelijoiden välinen vuorovaikutus ja mielipiteiden vaihto.\n– Yritysmaailmasta tulevien opiskelijoiden kanssa on käyty hyvin mielenkiintoisia keskusteluja ja he ovat esimerkiksi tuoneet demolaitteita meille muille nähtäville.\nOpettaja ilmiselvästi nauttii opiskelusta. Oikeastaan Teemua harmittaa, ettei hän aloittanut jatkotutkinnon suorittamista jo muutamia vuosia aiemmin.\n– Opiskelu vie paljon aikaa, siihen pitää varautua. Olen pitänyt siitä huolen, että mitään tehtäviä ei jää rästiin. Yritän saada lopputyönkin, eli kehitystehtävän, tehtyä ensi kesän aikana.\nAvainsanat: insinööri (ylempi AMK)\n21.4.2009 klo 14:18\n21.4.2009 klo 15:40\nKaikki tutut saanu YAMK houkuttelukirjeen mutta meikälle ei oo herunu :(\n21.3.2010 klo 16:12\nOnko tuo koko koulutus englanniksi?\n22.3.2010 klo 08:14\nKyllä, koulutusohjelman opetuskieli on englanti. Lisätietoa löydät täältä: www.oamk.fi/hakijalle/aikuiskoulutus/ylemmat/?ak_osi...


Saku Koivu liikuttui paluusta Montrealiin | Jääkiekko | Iltalehti.fi\nLauantai 22.1.2011 klo 15.33\nKoivu kohtaa ensi yönä Montreal Canadiensin - ensimmäisen kerran Montrealissa, vastustajan riveissä.\nSaku Koivu pelasi 13 kautta Montrealissa. (ZUMAWIRE)\nSaku Koivu käveli perjantaina Montreal Canadiensin kotipyhättöön Bell Centreen, ensimmäisen kerran sitten kesän 2009, kun hän lähti Montrealista vapaana agenttina ja siirtyi toiselle puolelle Pohjois-Amerikkaa, Kalifornian kultarannikolle Anaheim Ducksiin.\nKoivu piti perjantaina tiedotustilaisuuden Montrealissa. Hän oli selvästi liikuttunut kertoessaan tuntemuksistaan paikalliselle lehdistölle.\n- Tuntuu kuin olisin palannut kotiin. Minulla ja Montrealin kaupungilla ja sen ihmisillä on todella ainutlaatuinen, erityinen side, Koivu sanoi NHL.comin mukaan.\n- Tästä tulee tunteikas ilta, jonka muistan koko loppuelämäni. Se on kuin pelaisin kotikaukalossani, kotiareenallani, mutta Ducksin pelipaidassa.\nKoivu, 36, pelasi Montrealissa peräti 13 NHL-kautta. Pienikokoinen suomalainen oli Canadiensin kapteeni kymmenen vuotta - hän oli ranskan kieltä vaalivan seuran ensimmäinen eurooppalainen kapteeni, eikä hän edes puhunut ranskaa.\nKoivun koskettavin hetki Montrealissa koettiin keväällä 2002, kun hän palasi kaukaloon selätettyään syövän, Non-Hodgkinin lymfooman. Standing ovation oli kestää ikuisuuden. Se päättyi kahdeksaan minuuttiin.\nKeskushyökkääjä edusti Montrealia 792 runkosarjan ottelussa ja 54 pudotuspeliottelussa.\nCanadiensin kannattajat raivostuivat, kun Koivun lähdettyä hänen pelinumeronsa 11 annettiin Scott Gomezille. Monien mielestä numero 11 olisi pitänyt poistaa käytöstä - ja hilata se Koivun nimen kanssa Bell Centren kattoon.\n- Se on vain numero. Mutta tuntui oudolta nähdä se toisen selässä, Koivu mietti, ja hän totesi vaatimattomasti, ettei koe ansaitsevansa pelinumeron jäädytystä.\nKoivu sanoo harmittelevansa Montrealin-aikakaudestaan vain sitä, ettei seura menestynyt paremmin. Stanley Cup jäi voittamatta.\n- Mutta minä rakastin pelata tässä joukkueessa.\nMontreal-Anaheim alkaa sunnuntain vastaisena yönä klo 2 Suomen aikaa.


Henkilökohtainen myyntityö – Iloa silmille\nBig One: erotu eduksesi\n05/27/2011 — 4 kommenttia\nKilpailutin vastaperustetulle yritykselleni LivingStone Kodit Oy:lle tilintarkastajaa. Pyysin tarjouksia tilintarkastusyhteisöjen Big Fourilta (PwC, KPMG, Deloitte ja E&Y). Kaikki yhtiöt ovat globaaleja jättiläisiä ja oman alansa kiistattomia asiantuntijoita. Lähtökohtaisesti kaikkien palvelut ovat ihan yhtä hyviä sekä laadukkaita, ja eroja ei näin maallikon silmin perustilintarkastuksessa ole. Olisin voinut valita minkä tahansa heistä ja olisin saanut rautaisen ammattilaisen tutkimaan firman tilejä. Meillä ei ole mitään erityisvaatimuksia tilintarkastuksen suhteen ja konsultaatiota/koulutusta saa myös kaikilta. Miten valitaan homogeenisesta ja laadukkaasta joukkiosta paras?\nEnnen tarjouspyyntöjä olin päättänyt, että hinta ei ratkaise valintaa (ellei tule joku ihan posketon tarjous) ja tämän tason toimijat kyllä tietävät markkinahinnan sentilleen. Lähetin kaikille tarjouspyynnöt heidän kotisivujensa kautta, toisilla se oli helpompaa ja toisilla hieman haastavampaa, mutta se on ihan oma analyysi.\nYhteydenottoja piti odotella seuraavalle viikolle. Pelin avasi Deloitten ystävällinen assistentti soittamalla ja kyselemällä alustavia tietoja. Naisen ote oli mukavan asiantunteva ja tuntui, että hän haluaa aidosti kartoittaa tarpeemme. PwC ja E&Y lähettivät sähköpostia ja pyysivät lisätietoja yrityksestämme. E&Y:llä oli samassa viestissä alustava hintahaarukkakin. Erityisesti PwC:n kysymyspatteristo oli vakuuttava. Tuli sellainen tunne, että he oikeasti haluavat tietää meistä ja suunnitelmistamme. Vastattuani kysymyksiin sain PwC:ltä heti seuraavana päivänä jämerän tarjouksen, jossa sisältö oli mukavasti eroteltu. KPMG soitti minulle ja kyseli yrityksestämme. Tilintarkastaja oli oikein mukava mies, jonka kanssa juttu lensi ja yhteinen sävel löytyi nopeasti. Hän sanoi, että laittaa keskustelun pohjalta tarjouksen seuraavalla viikolla.\nKaikki yhteisöt ovat luotettavia ja brändi on viimeisen päälle hiottu, mutta valinnan hetkellä ei ollut vaikeuksia valita voittajaa. Ainut tapa erottua kilpailijoista tällaisella toimialalla on asiakaspalvelu ja tapa käsitellä tarjous. Tämän olin valinnut valintakriteeriksi. Uskon siihen, että jos heti tarjouspyyntövaiheessa ollaan valmiita ottamaan palveleva ja yhteistyöhaluinen asenne, tämä jatkuu, kun toimitetaan palvelu. (Tämä sääntö ei päde esim. Italiassa, jossa luvataan taivas ja kuu myyntihetkellä, mutta lupausten lunastaminen on vähintäänkin haasteellista). Jos ollaan aidosti kiinnostuneita asiakkaasta ja tarpeesta, saadaan takuulla paljon tyytyväisiä maksavia asiakkaita. Erityisesti tilintarkastajien kannattaisi tähän panostaa, sillä suhde on yleensä pitkä (ellei ikuinen) ja asiakas tilittää merkittävän summan rahaa koko suhteen ajalta. Taitava yhteisö myy samalla myös muita palveluita, ja tilintarkastuksen saaminen on portti kaupata parempi katteisia palveluita.\nValitsin pitkäaikaiseksi kumppaniksi PricewaterhouseCoopersin lopulta aika ylivoimaisella erolla muihin. Meistä oltiin kiinnostuneita, heti otettiin yhteyttä, tehtiin jämerä tarjous, asiaa hoiti tuleva tilintarkastaja eikä apulaiset, ja valinnan tehtyäni asiaa lähdettiin hoitamaan nopeasti, jouhevasti ja meidän tarpeita kunnioittaen. Olen todella tyytyväinen valintaan ja voin suositella muillekin.\nKPMG olisi voinut päästä hyvin lähelle PwC:tä, sillä puhelimessa synkkasi, mutta he eivät ole vielä tähän päivään mennessä lähettäneet inboxiini tarjousta. E&Y ei ole myöskään ottanut ensikontaktin jälkeen yhteyttä eikä jättänyt virallista tarjousta. Vaikka Deloitte oli ensimmäisenä yhteydessä, heistä ei ole sen koommin kuullut mitään.\nEtenkin homogeenisella alalla paras erottautumisen keino on henkilökohtainen myyntityö, asiakaspalvelu, aito kiinnostus ja hyvä asenne. Tarkoin harkittu brändi ei auta, jos viimeinen linkki ei toimi. Ihmiset ovat aina ne, jotka ratkaisevat brändin lopullisen kohtalon ja toimillaan vahvistavat tai heikentävät sitä, ei brändijohtaja tai mainostoimisto.\nThis entry was posted in Asiakaspalvelu, Brändi, Henkilökohtainen myyntityö and tagged Deloitte, Ernst & Young, KPMG, PwC. Bookmark the permalink.


Rukka Protect sukka 4 kpl musta | Koiran vaatteet / Koiran kengät ja tossut\nRukka Protect sukka 4 kpl musta\nRukka Protect sukka 4 kpl musta (1)\nKevyt suojatossu moneen käyttöön.\nMonikäyttöiset Rukka Protect -sukat sopivat käytettäväksi sellaisenaan tai toisten tossujen alla.\nSukat suojaavat tassuja karheilla pinnoilla ja toimivat hyvin kevyinä suojatossuina. Liukuestepohja ehkäisee liukastelua sisätiloissa.\nSukat on valmistettu joustavasta neuloksesta ja tassuosa on päällystetty suojaavalla ja liukuesteenä toimivalla kalvolla. Rukka Protect -sukat on muotoiltu erityisesti koiran tassuja ajatellen. Varressa logo-kuviointi.\n10 % kumi\nKirjoittanut YorkinOmistaja - 06.02.2020\nHyvät talven kylmällä ja hiekoituksella\nToimii meidän yorkilla kivasti, jalkaan saaminen vaatii vähän sorminäppäryyttä mutta onneksi pienen koiran saa tarvittaessa syliin puettavaksi. Koira ei tykkää kävellä hiekoitussepelillä, joten nämä tossut suojaa hyvin ja koirakin kävelee reippaammin. Ainoa miinus siitä, että tarranauhat on nepparilla kiinni tossussa. Jos irtoaa muovinepparista niin vaikea saada enää takaisin kiinni. Ja koiran jalkaan vähän haasteellinen kiristää kun neppari on tiellä, ja painaa ikävästi koiran jalkaa.\nKirjoittanut Sini - 08.03.2019\nTodella surkeat tossut. Erittäin hankalat pukea ja epämiellyttävät koiralle. Yksi tähti siitä, että koiran jalat pysyivät kuivina.\nKirjoittanut Aino - 19.10.2018\nHieman työläs pukea, mutta pysyy erinomaisesti kiihkeän bordercollienuorukaisen jalassa. Estää kynsivamman nuolemisen ja suojaa lialta. Kestää kahden tunnin metsälenkin ilman merkittävää kulumaa pohjassa, mikä on pehmeälle tossulle hieno suoritus!\nKirjoittanut Tina - 08.10.2018\nHuonompia sukkia saa etsiä, hirveä homma pukee eikä pysy millään. En suosittele!\nKirjoittanut Nelly12 - 13.03.2018\nOstettiin nämä tammikuussa myyjän suosituksesta, kokeiltiin sillon pakkasilla ja todettiin et koira liukastelee lumessa ja jäällä. Hirveä homma pukea eivätkä pysy neidin tassuissa. Nyt tuolla on +2 ja räntää sataa, meni ehkä 15min pukea tossut ja 10 minuutin lenkillä sain laittaa tossuja uudestaan 7 kertaa. Pahinta on, että koira meinaa lentää nenälleen jatkuvasti. Päästyämme kotiportista ulos otin tossut pois, koska en halua että koiralta vielä revähtää jotain kun liukastelee. Olis varmaan pitäny palauttaa sillon tammikuussa, mut en olisi uskonut että ovat näinkin kelvottomat meidän käyttöön. Olisin ymmärtänyt jos hintakin olisi ollut sen mukainen.\nKirjoittanut Isotassuinen koira - 10.10.2017\nOstin nämä kultaisellenoutajalle tassutulehduksen takia. Muuta edes vähänkään sopivaa ei paikallisessa Mustissa ja mirrrissä ollut. Hiostavat sisällä eivätkä suojaa yhtään kosteudelta ulkona. En käsitä, mihin tarkoitukseen nämä on suunniteltu. Hukkaostos ja lisäksi kallis.\nKirjoittanut Liisa62 - 16.08.2017\nOstin galgolleni nämä Rukan tossut kun yhdestä jalasta jouduttiin tikkamaan varpaanväli sen suojaksi, todella toimiva tossu ja pysyi hyvin kovavauhtisen koiran jalassa tarrakiinnityksellä.Pesussakaan ei mennyt miksikään.\nSukat tassujen suojaksi\nJatkuva kosteuden aiheuttama furunkoloosi pakottaa ottamaan kaikki konstit käyttöön. Nämä tossut eivät kuitenkaan koirallemme sopineet, vaan niiden tassuun saaminen on ylivoimaisen vaikeaa. Leikkasin resorit auki, mutta sen jälkeen ne eivät ole enää pysyneet lainkaan jalassa. Ovat siis täysin käyttökelvottomat :(\nKirjoittanut Tajoma - 21.06.2017\nRaput oli vahattu ja huono lonkkainen koiravanhus ei uskaltanut laskeutua portaita. Ostin liukuestetossut ja alkuarastelujen jälkeen tossut olleet vallan mainiot. Ja hyvin tulee portaat molempiin suuntiin.\nKirjoittanut Fannyjrt - 12.06.2017\nKoirallani aukesi etutassujen anturat vielä jostain tuntemattomasta syystä ja tuntui, että ulkoilun jälkeen ainainen tassujen pesu vedellä vain ärsytti ihoa entisestään. Päätin kokeilla Rukka Protect sukkia ja oli kyllä hyvä päätös! Reilun viikon ajan joka kerta ulos lähdettäessä kun puki sukat jalkaan parani anturat hyvin eikä sen jälkeen ole ollut mitään ongelmia! Koirakaan ei välittänyt sukista juurikaan ja pukeminen oli helppoa.\nKirjoittanut Jenni85 - 26.05.2017\nPysyy hyvin koiran jalassa. Olen ollut tyytyväinen tuotteeseen.\nKirjoittanut Hansu60 - 25.05.2017\nTossu on toiminut hyvin, kunnes Elmo-cockeri oppi aukaisemaan nepin, saa tarranauhan auki, - ellei huomaa seurata sen touhua Ulkona tossu toimii hyvin ja pysyy jalassa. Ostin tossut varpaiden välissä olevan ihoreaktion takia.\nKirjoittanut Jenny2016 - 25.05.2017\nDessa tossor är de ändå som skyddar vår hunds tass mot slitage utan att han snubblar, lätt att använda och hunden accepterar den bra!\nKirjoittanut Villis65 - 09.05.2017\nKoira juoksee karkuun\nOstin koiralleni tossut kevättalvella loska- ja kurakelien alkaessa, jotta ei tarvitsisi mennä tassupesulle joka ulkoilukerran jälkeen. Mutta kuinka kävikään; suojapuku menee päälle helposti, mutta joka kerran, kun otetaan tassutossut esille niin koiraa ei näy enää missään. Johtopäätös: koiramme ei näistä tykkää ;-(\nKirjoittanut Sanjuusa - 03.05.2017\nHankalemmat kuin fleece-töppöset\nOstettiin koiralle nämä fleecetöppösten rinnalle, kun yksi tassuista sai haavan loskakelien aikaan. Fleecetöppöset ovat toimineen (myös Rukka-merkkiset), mutta nämä olivatkin yllättävän hankalat. Töppönen ei jousta, joten se on vaikea pukea ja taitaa tuntua todella hankalalta, sillä koira lopulta meni kolmella jalalla (kun en sitten saanut muihin tassuihin töppöstä kuin siihen haavaiseen).\nKirjoittanut JeriGo - 02.05.2017\nHyvin toimii ja pysyy tassuissa! Ei valu. Ostettiin tosin aluksi vahingossa kokoa liian pienet.\nKirjoittanut Piia30 - 15.03.2017\nEi ne pysy jalassa hetkeäkään :(\nEi tuolla staffipojulla taida mikään pysyä jalassa, kun ei ole vielä semmosia löytyny :/\nLoistavat kumpparit turkkikoiralle!\nOstettiin nämä tossut marraskuun synkille sadekeleille suojaamaan tassuja kastumiselta. Kun tuon neidin tassut tulehtuvat hirveän herkästi, jos kosteus pääsee jäämään varpaiden väliin muhimaan. Todella hyvin ajoivat asiansa! Ja myös todella hyvin pysyvät jalassa - myös metsässä. Eikä meillä ainakaan Maisaa haittaa yhtään niillä kulkea tuolla! :)\nErittäin hankalat pukea.\nKo. tuote oli erittäin hankala pukea ainakin omalle koiralleni päälle. Suuaukko ei pahemmin jousta, vaikka muuten olisivat sopivan kokoiset. Emme ole käyttäneet tuotetta ostopäivän jälkeen kuin kerran kokeilumielessä, niin vaivalloiset että jääneet kaapin pohjalle lojumaan. :(\nKirjoittanut Elena76 - 23.04.2016\nOstin nämä sukat vähän aikaa sitten ranskan bulldogille. Hän ei aluksi tykännyt, mutta nykyään käyttää sukkia mielellään.\nKirjoittanut jankavjo - 22.04.2016\nToimii hyvin vanhalla koiralla, mutta kolmevuotias porokoira ei liiku minnekkään moisten sukkien kanssa. Ovat tosi hyvät käytössä, jos Oiva olisi suostunut niitä käyttämään. Syy käytön haluttomuuteen ei ole selvinnyt. Vanha koiramme suorastaan hyppii niiden kanssa eikä häiriinny sukista.\nKirjoittanut Anne2 - 21.04.2016\nHieno tuote - vaikea pukea\nOstin talvella nämä mäyräkoiran ärtyneille anturoille suojaamaan loskakeleiltä. Valitettavasti tossuja on lähes mahdoton pukea koiran suuriin etutassuihin. Tossuissa on kapeat varret, jotka ei jousta tarpeeksi. Materiaali olisi muuten mahtava, pehmeä ja suojaava.\nKirjoittanut Kadja - 21.04.2016\nOstin nämä koiralleni joka pelkää liukkaita lattioita ja kun jouduimme muuttamaan kerrostaloon, oli pakko keksiä keino jolla koirani kykenee kulkemaan rapuissa. Tossut toivat pelkäävälle varmuuden tunteen pystyssä pysymisestä.\nKirjoittanut Mileena - 21.04.2016\neivät pystyneet jalassa\nEivät istuneet oman koiran jalkaan. Kaveri oli jo ennen ulko-ovea potkinut molemmat takajalkojen sukat pois. Yläreuna kaipaisi jonkin sortin kiristys mahdollisuuden, muuten tuntuivat valuvat jalasta.\nKirjoittanut titti67 - 20.04.2016\nHalusimme lämpöä tassuihin.\nKoira tepsutteli alkukankeuksien jälkeen hienosti tossuilla. Ulkona tossut osoittautuivat ihan järkyttävän liukkaiksi. Koira ei pysynyt tossuilla pystyssä. Kamalat. Palautimme tossut.\nKirjoittanut EveliinajuuJa - 20.04.2016\nRukka sukat olivat hauskan näköiset, mutta Jalolle hieman vaikeat laittaa jalkaan. Lisäksi ne olivat talvella käytössä liian liukkaat. Kuitenkin varmaan hyvät eri keleillä!\nKirjoittanut JenniMaria86 - 20.04.2016\nTassujen pelastus talvella\nOstin herkästi palelevalle englanninkääpiöterrierille kyseiset tossut talvella. Pienen totuttelun jälkeen talven riemut löytyivät kun tassuja ei palellut. Vaatii pientä harjoittelua saada tossut jalkaan. Kertaakaan tassuja ei tarvinnut mistään hakea, vaan pysyivät jalassa ja ovat terrierin kestävät.\nKirjoittanut Maarukka - 20.04.2016\nRukka Protect sukka\nHirmu vaikeat oli laittaa kääpiöpinserin jalkaan ja juurikin syksyllä/talvella ei voi käyttää koska ovat liukkaat. Ei oikein tykätty.\nKirjoittanut lily14 - 20.04.2016\nOstettiin nämä talvella kun meidän staffi-neiti jyrsi tassujaan (kuivat). Ovat kyllä olleet hyvät. Tarranauha kiinnityksen saa tarpeeksi tiukalle ja mielestäni pysyi hyvin kiinni. Pukeminen vie hieman aikaa kun on kumiset mutta pysyivät suht hyvin tassuissa. Kylmällä kelillä sukat alle nii pysyi tassut lämpimänä, kylmällä kumi kovettuu ja silloin ovat aika liukkaat lumella.\nMiinus on että ku asfaltilla lenkkeilee niin eivät kestä, pohja meni rikki noin 4kk käytön jälkeen (käytetty lumella, asfaltilla ja hiekalla).\nSuosittelen kuitenki jos haluaa suojata tassut lialta ja märältä.\nKirjoittanut PaulaO - 20.04.2016\nKohtalainen tossu koiralle\nOstin tossukat koiralleni pakkasille alunperin. Nyt olen käyttänyt niitä koirani takatassuissa, koska koira opettelee kävelemään halvauksen jälkeen ja laahustaa vielä takatassujaan. Tossut estävät laahustaessa haavaumat mutta ovat jotenkin kömpelöt ja ei pysy kunnolla eli koira meinaa välillä kompastua tossujen kanssa.\nKirjoittanut Krau - 19.04.2016\nUseasta yrityksestä huolimatta tossut eivät kestäneet koiran jaloissa edes ovelle asti, koska niitä ei saa riittävän kireälle.\nKirjoittanut kermikka - 11.01.2016\nensimmäisen käyttökerran jälkeen halkeilleet pahanpäiväisesti\nKirjoittanut minävain23 - 07.01.2016\nTakajalkoihin meni ihan ok, etujalkoihin jäi reilusti tyhjää tilaa. Valuivat ulkona kävellessä, materiaali otti heti itteensä hiekalla kävelystä. Koira liukasteli liukkaalla todella paljon. Eivät myöskään suojaa yhtään kylmältä.\nKirjoittanut Mallu 55 - 27.12.2015\nOstin amerikancockerille koon 6 tossut ja etutassuihin just passelit , mutta takatassuissa liian isot. Eli löystyy ja käpälän eteen jää tyhjää tilaa. Olisi pitänyt ostaa kaksi satsia toiset pienemmät ja jakaa eteen isot taakse pienet. Muuten hyvät ja pitää käpälät kuivina.\nKirjoittanut PIPSA4 - 27.12.2015\nKestävät tasan 3 päivää. Tarrat irtoavat liimahitsauksiasta ja jos tassun alle osuu yksikin kivenmukura kumiosaan tulee reikä ja alkaa vuotaa. Olen saanut jo 2 uudet takuuna ja seuraavana arkena tuon taas tossut vaihdettavaksi, elikkä neljännet lähtevät käyttöön. Koiralla furunkuloosi kyllä parantunut hyvin ja tepsuttelee leuhkasti tossuillaan kuin Aku Ankan Pluto. Siitä päättelen tossujen anatomian olevan hyvä. Olen keskustellut Luhdan Riitta Myyryn kanssa puhelimitse tuotteesta ja esittänyt parannusehdotukseni suoraan hänelle. Myyry aikoi viedä viestiä tuotepäällikölle! OLEN AJANUT NÄIDEN TOSSUJEN TAKIA NYT 800KM JA ENS ARKENA TULEE 200KM LISÄÄ. MUTTA KUN EI OLE MUUTAKAAN TARJOLLA JA ON PAKKO SUOJATA KOIRAN TASSUT KASTUMISELTA! PALJON PAHAA MIELTÄ ÄLÄSKIN TOSSUISTA!\nKirjoittanut Mimmu_ - 22.12.2015\nTossu kevyeen suojaamiseen\nTossut ovat kevyet ja tottumatonkin koira suostui niitä käyttämään. Laadussa ja kestävyydessä on toivomisen varaa. Kumi kuluu todella nopeasti hiekoitetulla tiellä. Tossut istuvat kuitenkin hyvin ja pyysyvät menossa mukana. Eivät ole täysin vedenpitävät, mutta suojaavat kuitenkin pahimmalta lialta esimerkiksi toipilaan tassuja. Eivät kuitenkaan kestä jatkuvassa käytössä.\nKirjoittanut Hannele Kärkäs - 22.12.2015\nKoirallamme oli tulehdus varpaan välissä ja käytimme tossua sen ajan, kun tulehdus oli parantunut. Tuote oli vertaansa vailla, koska se suojasi tassun kastumiselta!\nKirjoittanut Makkuti - 22.12.2015\nNämä ovat kestäneet menoa ja meininkiä ja ovat edeltäjämalliaan paremman laatuiset!\nKirjoittanut Päivi 2015 - 22.12.2015\nNoin neljännellä kerralla reikä pohjassa.\nEi pidä yhtään vettä.\nKirjoittanut Hansuk24 - 26.11.2015\nOstettiin nämä ajatuksella, että suojaisivat koiran tassuja kuralta ja odotettiin myös vedenpitävyyttä. Ei toiminut. Pikemminkin tuntui siltä, että sukan sisälle päässyt vesi sinne sitten myös jäi.\nRukka Protect sukka 4 kpl musta | Koiran vaatteet / Koiran kengät ja tossut - Copyright © 2019 Musti ja Mirri Oy


Rakastamisen vaikeus ja sekavia suhdekuvioita | Tukinet\nRakastamisen vaikeus ja sekavia suhdekuvioita\nKäyttäjä pisku aloittanut aikaan 02.06.2008 klo 13:41 kohteessa Parisuhde, koti ja perhe\nViimeksi päivitetty 13 vuotta, 4 kuukautta sitten käyttäjän pisku toimesta\nKäyttäjä pisku kirjoittanut 02.06.2008 klo 13:41\nOlen seurannut keskusteluja täällä jonkin aikaa, ja nyt tuntuu siltä, että on minunkin on aika avautua. En ole oikein löytänyt yhtään keskustelua, jossa kuvailtaisiin samanlaista tilannetta kuin omani.\nOlen parikymppinen nuori nainen, aloitin tänä vuonna opiskelut ammattikorkeassa ja minulla on vakituinen työ. Olen viimeiset pari vuotta ollut enemmän tai vähemmän yksin, sillä kivuliaan eron jälkeen kukaan ei tuntunut sellaiselta, jonka kanssa haluaisin jakaa elämäni.\nAlkuvuodesta kaikki kuitenkin muuttui. En uskonut, että voisin löytää ihmistä, jolle uskaltaisin olla avoin ja näyttää kaiken, mitä minussa on. Aivan tyhjästä eteeni kuitenkin ilmestyi mies, joka iski tajuntaani kuin salama kirkkaalta taivaalta. Melkeinpä heti ensitreffien jälkeen hän alkoi majailla luonani, koska hänen kämppäänsä remontoitiin. Ihmeellistä oli, miten tämä ei häirinnyt minua yhtään. Koskaan aiemmin en ole päästänyt omalle reviirilleni ketään noin helposti. Olen siinä mielessä melko erakko, etten juuri välitä vieraista kotonani, en halua ihmisiä liian lähelle itseäni.\nHän tuntui nauttivat samoista asioista kuin minäkin, tavallisesta yhdessäolosta, siitä että on joku jolle puhua kaikista maailman asioista. Seksikin on mahtavaa. Tunnen löytäneeni ihmisen, josta en voi päästää irti. Tämä on tuntunut suuremmalta kuin mikään aiemmin.\nTälle ihmiselle uskalsin avautua aivan täysin kaikkine vikoineni ja epävarmuuksineni, vaikka tiesin, että tulevaisuudesta ei voi tietää mitään. Hän on puolisen vuotta sitten eronnut tyttöystävästään, jota hän rakasti kuin mielipuoli, vaikka suhde ei täyttänytkään hänen tarpeitaan ja odotuksiaan. Vaikeudet alkoivat, kun hän koki, ettei pysty antamaan minulle rakkautta, mitä kaipaan. Särkyneellä sydämellä ei voi rakastua.\nHän on tavallaan jättänyt minut nyt kaksi kertaa, vaikka varsinaisesti emme olekaan seurustelleet. Hän sanoo, ettei tiedä, kuka on ja mihin hän on menossa, että hän tuntee itsensä kylmäksi eikä kykene tuntemaan. Hän ei halua apua päänsä selvittämiseen, tai kuten hän itse sanoo, laskeutumaan minun päälleni.\nHän on yrittänyt päästää minua lähelleen ja nauttinut siitä aina, kun se on hetkellisesti onnistunut. Hän on todennut, että minä saan hänen sisällään heräämään pienen lämmön siinä aukossa, jonka hänen edellinen tyttöystävänsä häneen jätti. Kuitenkin hän työntää minut lopulta pois sanoen, ettei kykene antamaan minulle mitään, eikä haluaisi vastaanottaa sitä kaikkea mitä minulla on hänelle antaa, se olisi väärin, koska en itse saa mitään.\nOlemme keskustelleet paljon aina näiden kriisien sattuessa, ja hän on lopulta aina tullut siihen tulokseen, että meidän välillämme on jotain merkittävää, mistä pitäisi yrittää pitää kiinni. Hän sanoo, että haluaisi uskaltaa enemmän, mutta häntä pelottaa.\nMinä olen rakastunut aivan kertaheitolla, mikä ei todellakaan ole tyypillistä minulle. Aiemmat suhteeni ovat alkaneet hyvin varovasti, koska en ole uskaltanut luottaa toiseen enkä ole halunnut päästää ketään liian lähelle, sillä olen tiennyt ettei suhteesta tule loppupeleissä mitään. Nyt on käynyt toisin, ja jaksan edelleen uskoa, että tässä miehessä on jotain todella merkittävää.\nTilanne on tällä hetkellä enemmän kuin raastava. Olimme juuri saaneet juteltua ja sovittua, että seurailemme tilannettamme, että vielä yrittäisimme. Olen sanonut, etten vaadi häneltä sitoutumista sillä tiedän, ettei hän pysty siihen. Olen kuitenkin toivonut, että jatkaisimme niin kuin tähän asti; näemme silloin kun ehdimme ja nautimme niistä hetkistä jotka vietämme yhdessä, ja katsomme, mitä siitä kehittyisi.\nViikonloppuna hän kuitenkin avatui minulle humalapäissään. Hän kokee, että olen hänelle taakka, joka estää häntä selvittämästä itseään. Taakalla hän tarkoittaa sitä, että minä rakastan häntä. Se saa hänet tuntemaan, että hänen pitäisi rakastaa myös, vaikka olen hänelle sanonut, etten voi sitä häneltä vaatia. Hän tolkuttaa minulle sitä, kuinka hän on niin hukassa itsensä kanssa, tuntee itsensä pedoksi ilman päätä. Hän ei halua kenenkään apua, hän ei haluaisi luopua minusta muttei siltikään tiedä mitä haluaa.\nOdotan, että hän tulisi käymään, jotta voisimme jälleen jutella – jospa asiat taas kerran selviäisivät. En kuitenkaan enää tiedä mitä sanoa. Olen tarkoin välttänyt kaikenlaista painostamista ja vaatimuksia, koska en halua karkottaa häntä. Olen jättänyt sanomatta niin paljon. En kuitenkaan voi pyyhkiä tunteitani pois, ne on ovat niin suuria, etten ole koskaan aiemmin kokenut mitään samankaltaistakaan edes ensirakkauteni kanssa. En kuitenkaan ajattele olevani rakkaudessani sokea, naiivi ehkä kylläkin, kun jaksan uskoa tähän.\nHän on jossitellut minulle tyylillä ”kunpa olisimme tavanneet pari vuotta myöhemmin”. Jaksan edelleen toivoa, että hän jonain päivänä haluaisi minut, mutten tiedä, mistä keksin voimaa odottaa. Hän tietää olevansa masentunut, muttei halua apua. Olen sanonut, etten rupea pelastamaan häntä, mutta haluaisin seistä hänen vierellään siltä varalta, että hän tarvitsee tukea.\nEn tiedä, miten jaksan jos hän päättää pyyhkiä minut elämästään, mutten osaa kuvitella kuinka kestän tätä epätietoisuutta, soutamista ja huopaamistakaan. Olen niin kovin rikki ja ahdistunut. Mielialalääkkeet odottavat tuossa pöydällä, mutten ole uskaltanut aloittaa niiden syömistä, vaikka ehkä pitäisi.\nOsaisiko joku kertoa omista samankaltaisista kokemuksistaan? Haluaisin kovasti kuulla, millaisia ajatuksia minun ”tapaukseni” muissa herättää. Kertomukseni on varmaan hiukan sekava, ja paljon jäi poiskin, mutta toivon, että joku osaisi sanoa edes jotain.


SCANFLYERS.COM - DynAero MCR ULC hakureissu Ranska-Suomi & tehdas.\nExperimental/Ultrakevyt/yleisilmailu -aiheisia kaupallisia tiedotteita (Valvojat: Toma, jkarjanl) »\nKirjoittaja Aihe: SCANFLYERS.COM - DynAero MCR ULC hakureissu Ranska-Suomi & tehdas. (Luettu 7713 kertaa)\n« : Syyskuu 18, 2008, 16:42:21 »\nScanflyers.com esittää: MCR tehdas ja ULC koneen haku Ranskasta\n21.9. lähdemme hakemaan MCR ULC konetta Suomeen Ranskasta. Toivottavasti kelit suosivat ja saamme koneen nopeasti kotiin Malmille. Kone on onneksi nopea ja kevyt: tyhjäpaino 264kg sisältäen hydraulisäätöisen vakiokierrospotkurin, pelastusvarjon, valot, radion, gps:n, transponderin, jne. joten tässä ultra jonka kuormattavuutta ei voi moittia. LSA hyväksyttynä toki kuormattavuus taas nousee.\nYritän dokumentoida MCR:n hakureissua sekä kuvina että tekstinä, joten kannattaa seurailla saittia www.scanflyers.com ja tutustua muutenkin valikoimaan. Pitäkää peukkua aurinkoisille keleille, niin ei tarvitse maistella bratwurstia ja saksalaista olutta montaa viikkoa (b)\nMD3 Rider eli "Turbo Ikarus" lentää kovasti ja kotikenttänä toimii Malmi. Tervetuloa tutustumaan tähän liukkaaseen ja hyväkäytöksiseen Italiattareen.\nJa DynAeron tehtaalle pääset tutustumaan täältä! Luvassa paljon hiilikuitua vakuumissa ja rakenteen paljastelua.\n« Viimeksi muokattu: Syyskuu 26, 2008, 00:42:19 kirjoittanut Samulijp »\nVs: SCANFLYERS.COM - DynAero MCR koneiden tehdaskierros\n« Vastaus #1 : Syyskuu 23, 2008, 10:16:05 »\nMCR ULC hakumatka Ranska-Suomi. Osa 1\nTäällä lisää kuvia:\n« Vastaus #2 : Syyskuu 25, 2008, 11:27:43 »\nMCR ULC hakumatka Ranska-Suomi. Osa 2\nJa matka jatkuu! Tänään torstaina starttaamme MCR:llä kohti Suomea. Ensin Saksaan, sieltä Tanskaa ja taas edelleen Ruotsin kautta Suomeen. Koelentojen perusteella kaikki tehtaan antamat suoritusarvot ja painot ovat kerrankin 100% oikein! Saimme jo VAAKALENNOSSA gps:n näyttöön maanopeudeksi 277km/h! Tämä kone on älyttömän nopea ultraksi ja laskusiivekkeiden teho täytyy todeta itse. Turbulenssin läpi voi lentää mainiosti ilman käsiä: kone on niin vakaa että se korjaa itse poikkeamat. Ohjaimet ovat herkät ja pienillä liikkeillä saa lennettyä makeita liikkeitä. Unelmien kone allekirjoittaneelle. Tästä ei enään pelit parane. Ei ihme että näitä on myyty jo satoja ympäri maailman.\nTästä osaan 2\n« Vastaus #3 : Syyskuu 26, 2008, 00:38:38 »\nMCR ULC hakumatka Ranska-Suomi. Osa 3\nTorstaina kaikki saatiin testattua ja viriteltyä joten pääsimme aloittamaan matkan Ranskasta kohti Suomea. Ensimmäinen legi oli mahtava. Tiukassa vastatuulessa pinnalla FL75 painoimme yli kahdensadan maanopeudella kohti Saksaa ja vielä on top. Kaunista, kivaa ja nopeeta. Mikäs siinä matkaa taittaessa. Saksassa tutustuimme DynAeron Saksan kauppiaaseen ja jatkoimme Föhrenistä matkaa kohti Dammea, pohjoiseen. Koska lähdimme matkaan vasta iltapäivällä, päätimme 700km riittävän ensimmäiselle matkapäivälle. Dammesta löytyikin kaikki tarpeellinen ja vähän päälle. Jack Danielsia moikattuamme poikkesimme Laphroaigh kylän kautta unten maille, plaani valmiina seuraavan päivän koitoksia varten.\nVs: SCANFLYERS.COM - DynAero MCR ULC hakureissu Ranska-Suomi & tehdas.\n« Vastaus #4 : Syyskuu 30, 2008, 10:52:29 »\nMCR ULC hakumatka Ranska-Suomi. Osa 4 - Grande Finale\nSaksan Dammessa viihdyimme hienosti ja odottelimme hernerokka sumun hälvenemistä pitkälle iltapäivään. Vihdoin pääsimme jatkamaan matkaa ja lensimme suorinta reittiä Tukholmaan asti, jonne tulimme laskuun juuri ennen auringonlaskua. Skavstan kenttä oli mukava tuttavuus, mutta Tukholman vierailijoiden kannattaa silti mennä Brommaan taikka Barkarbyhyn niiden läheisyyden vuoksi. Skavstasta Tukholmaan on tunti autolla ja puolitoista tuntia bussilla.\n« Viimeksi muokattu: Syyskuu 30, 2008, 13:03:38 kirjoittanut Samulijp »


Urheilu: LiigaSärkät – Pielaveden Sampo 0-3\nLiigaSärkkien onnistumisen riemua vanhemmassa kuvassa, jossa oli mukana vielä Bruno Ribeirokin.\nLiigaSärkät kohtasi kotisalissaan Merenojansalissa Pielaveden Sammon. Sampo voitti ottelun puhtaasti 0-3 (22-25, 21-25, 21-25). LiigaSärkät laittoi Sammon tiukoille hankkimalla joka erässä yli 20 pistettä. Sampo ei pelannut mitään sosiaalista lentopalloa, sillä aloituskuusikko uurasti melkein koko ottelun ajan.\nOttelua seurasi vain 170 maksanutta katsojaa. Ottelun päätuomarina toimi Ari Hautala, verkolla vihelsi Heikki Uusi-Pohjola ja rajoilla Ville Hassinen ja Tomi Riutta. Otteluisäntinä olivat Jedu Kalajoen Ammattiopisto ja Kalajoen Satama Oy.\nAloituskuusikot joukkueilla olivat seuraavat Sampo: 4 Enderwin Herrea, 8 Mikko Väliaho, 12 Aleksi Kaatrasalo, 13 Jared Krause, 14 Antti Poikela ja 15 Timo Leikas. LiigaSarkät: 2 Danilo Carvalho, 3 Mikko Keski-Sipilä, 4 Maceij Kusaj, 11 Srdjan Nadadzin, 12 Ville Kaksonen ja 13 Carlos Luna.\nEnsimmäisen erän vieraat aloitti vahvasti ja LiigaSärkät käytti ensimmäisen aikalisänsä tilanteessa 10-4 Sammon johtaessa. LiigaSärkät kavensi tilanteeksi 14-11 ja käytti toisen aikalisänsä tilanteessa 17-12 Sammon johtaessa. Sen jälkeen LiigaSärkät piristyi ja kavensi tilanteeksi 23-21,jolloin Sampo käytti ensimmäisen aikalisänsä. Rutiinilla Sampo vei erän numeroin 25-22.\nToista erää LiigaSärkät vei. LiigaSärkät johti erän alun ja kun Sampo tasoitti tilanteeksi 10-10. LiigaSärkät käytti ensimmäisen aikalisänsä. Sampo siirtyi ensimmäisen kerran johtoon tilanteessa 16-15. LiigaSärkät tasoitti tilanteessa 17-17. Sen jälkeen alkoi LiigaSärkkien joukkueessa musta kausi ja Sampo sai helposti viiden pisteen eron. LiigaSärkät käytti toisen aikalisänsä tilanteessa 23-18 Sammon johtaessa. Sampo vei jälleen rutiinilla toisenkin erän numeroin 25-21.\nKolmannessa erässä LiigaSärkä käytti ensimmäisen aikalisän tilanteessa 6-5 Sammon johtaessa. LiigaSärkät pelasi tavanomaista paremmin ja Sampo joutui käyttämään ensimmäisen aikalisänsä tilanteessa 16-13 ja LiigaSärkät käytti toisen aikalisänsä tilanteessa 17-13. LiigaSärkät taisteli ja kavensi tilanteeksi 21-20 jolloin Sampo käytti toisen aikalisänsä. Sampo vei jälleen rutiinilla erän numeroin 25-21.\nSammosta parhaana palkittiin kanadalainen 202 cm pitkä passari Jared Krause. LiigaSärkkien parhaana palkittiin Jyri Niemi. Lähitapiolan pisteen menivät 3p Jared Krause, 2p Aleksi Kaatransalo ja 3p Enderwin Herrera.\nKeski-Pohjanmaan ykkönen oli Mikko Keski-Sipilä.\nSammon pistemiehistä voidaan mainita Timo Leikas 15 pistettä, Enderwin Herrera 13 pistettä ja Aleksi Kaatransalo ja Antti Poikela 10 pistettä. LiigaSärkkien paras pistemies on jälleen Srdjan Nadadzin 14 pistettä, Danilo Carvalho 9 pistettä, Mikko Keski-Sipilä 8 pistettä ja Ville Kaksonen 7 pistettä.\nLiigaSärkät pelasi ehkä kauden parasta lentopalloilua. Valitettavasti vielä tuli 4-5 helppoa virhettä erää kohti ja se ratkaisi ottelun.\nKarsintasarjassa vastassa on joko AkaaVolley tai Loimaan Jankko, todennäköisesti AkaaVolley.\nAkaa Volleyn edustusjoukkue


Miten saada töitä Baristana ilman kokemusta / Taidonvuokrausta | les Perrieres\nmiten saada työpaikka Baristana ilman kokemusta\nLeave a Comment on miten saada työpaikka Baristana ilman kokemusta\njos on jotain australialaiset rakastavat enemmän kuin AFL: ää, se on kahvi. Kahvi on kansakunnan psykoaktiivinen lääke, joka säätelee energiaamme, mielialaamme ja yleistä tuottavuustasoamme. Pakkomielteemme kahviin on niin voimakas, että kolme neljästä australialaisesta juo vähintään yhden kupin kahvia joka päivä. Onpa paljon kahvia! Ei ihme, että joka kadunkulmassa on kahviloita, jotka haluavat hyödyntää Australian kyltymätöntä kahvinhimoa.\njos haaveilet baristatyöstä, mutta sinulla ei ole kokemusta, alan töitä voi olla melko vaikea löytää. Useimmat baristan työpaikkailmoitukset vaativat vähintään 2 vuoden kokemuksen. Australialaiset kuluttajat ovat hyvin nirsoja kahvinsa suhteen, koska maassa ei ole pulaa kahviloista. Yritysten omistajat ovat erityisen varovaisia, kun se tulee palkkaamiseen, koska maku kupin kahvia voi tehdä tai rikkoa liiketoimintaa.\nniin, miten voi saada töitä baristana ilman mitään kokemusta?\nIlmoittaudu Akkreditoidulle Barista-Koulutuskurssille\njos teet vain yhden asian, eli ilmoittaudut Akkreditoidulle Barista-koulutuskurssille. Luota meihin, joilla on tunnustettu pätevyys ansioluettelossasi kertoo paljon taidoistasi ja enemmän kuin korvata kokemattomuutesi. Skill Hiren akkreditoitu Barista-kurssi opettaa sinulle, miten:\nkäytä kaikkia kahvinkeittimiä\nValmista ja tarjoile espressokahvi\nvaahdota maito oikein\nKäytä ja aseta kahvimylly\nPuhdista ja ylläpidä kahvinkeitintä\nmiten luodaan jälkimmäistä taidetta, kuten lehtiä, sydämiä, kukkia\npalvele asiakkaita ja kehitä asiakaspalvelutaitojasi\njos haluat lisätietoja akkreditoidusta barista-kurssistamme tai tarkastella tulevia kurssipäiviä Perthin ja bunburyn toimipisteissämme, klikkaa tästä tai puhu konsultin kanssa osoitteessa 08 9376 2800.\nhae lisää tietoa\nnykypäivänä tieto on kirjaimellisesti käden ulottuvilla. Kun odotat täydellistä työmahdollisuutta, käytä se aika kouluttaaksesi itseäsi kaikessa, mitä sinun tarvitsee tietää kahvista ja kahvinkeitosta. Kannattaa opetella erottamaan Latte Macchiato ja tasainen valkoinen tai Arabica kahvipavut Robusta kahvipavuista. Lisäksi, hyödyntää ilmaisia tietolähteitä, kuten YouTube oppia tekemään täydellinen kuppi kahvia. Jos olet todella sitoutunut hiomaan Akkreditoidulla Barista-kurssillasi opittuja taitoja, harkitse investoimista espresso-kahvinkeittimeen, jonka avulla voit harjoitella kotona. Ei tarvitse törsätä useita satasia kalliiseen koneeseen. Edullisen second hand-automaatin voi löytää paikallisesta kirpputorista tai nettimarketeista. Harjoittele erilaisten kahvikupillisten valmistamista ystävillesi ja perheellesi heidän makumieltymystensä mukaan. He ilahtuvat saadessaan olla koekaniinejanne-kukaan ei kieltäydy ilmaisesta kahvikupillisesta.\nkulje ovelta ovelle\nkun tunnet kahvinkeiton perusteet ja sinulla on tunnustettu pätevyys vyön alla, on aika iskeä kauppoihin. Toki barista-töitä voi hakea helposti netistä ilman, että tarvitsee käydä missään kahvilassa. Akkreditoidun Barista-kurssimme suorittaneilta opiskelijoilta saamamme palautteen perusteella sinulla on todennäköisesti parempi onni saada työtä baristana luovuttamalla ansioluettelosi työnantajille kasvotusten ja esittelemällä itsesi. Tässä muutamia yleisiä ominaisuuksia, joita työnantajat etsivät palkatessaan barista:\nkyky työskennellä joukkuepelaajana\nLänsi-Australiassa ei ole pulaa baristoista, mutta pätevistä baristoista on pulaa. Paras tapa varmistaa erottumisesi kilpailusta on suorittaa akkreditoitu Barista-kurssi rekisteröidyn koulutusorganisaation (RTO) kanssa. Skill Hire on RTO, jonka tarkoituksena on rakentaa koulutuskahvila, joka antaa kurssilaisille käytännön kokemusta kahvien tekemisestä ja työskentelystä kahvilaympäristössä. Lisätietoja taidon vuokrauksesta löytyy osoitteesta www.skillhire.com.au tai soita meille numeroon (08) 9376 2800.\n4 olennaiset työkalut jokaiselle Bluetooth Low Energy Developer\nKyllä, katolilaiset käyvät ripillä!\nMiten piirtää persikka lapsille\nkuinka monta kanavaa SIP-takakontissa on?\nChrome Error Code 3: 0x80040154-Update Failed Error [Solved]]


Tihkusateen masentama puisto: 2015\nVuonna 2015 Suomessa teatteriensi-iltansa saaneista elokuvista parhaimmat olivat:\nJean-Marc Vallée: The Wild / Wild - villi vaellus\nKanadalainen ohjaajataituri Jean-Marc Vallée onnistui jälleen soittamaan sieluni säveliä. Vangitsevasti etenevä The Wild on koskettava ja voimannuttava kasvutarina haasteiden voittamisesta.\nDisneymäisen empaattisena koko perheen draamana alkava elokuva muuntuu loppua kohden painajaismaiseksi kostotarinaksi. Koirien kapina, "valkoisia jumalia", ihmisiä vastaan toteutuu kauhuelokuvamaisen väkivaltaisena purkauksena.\nPetri Kotwica: Henkesi edestä\nKomea melodraama oli vuoden intensiivisimpiä katselukokemuksia.\nPete Docter: Inside Out / Inside Out - mielen sopukoissa\nUp - kohti korkeuksia -elokuvalla (2009) odotukset korkealle nostanut Pete Docter onnistui luomaan vuoden oivaltavimman elokuvaelämyksen, josta ei puuttunut kyyneleitä ja naurua. Animaatioelokuvan uusi mestariteos on ihailtavan monikerroksinen oodi (lapsen) mielikuvitukselle.\nAbsurdia (suomalaista) elokuvakomiikkaa ei koskaan ole tarjolla tarpeeksi. Omaperäisillä tarinoilla aiemminkin säväyttäneen Aleksi Salmenperän uutukainen sysimusta komedia osui kontroversaaliin maaliinsa täydellisesti.\nVuoden 2015 paras ensi-iltaelokuva ja animaation tuleva klassikko: Inside Out - mielen sopukoissa.\nOnnistuin vasta nyt näkemään Asif Kapadian Amy-dokumentaarin (2016) ja se taatusti lunastaisi paikkansa viime vuoden parhaiden elokuvien listalla. Vaikuttava ja hypnoottinen musiikkidokumentti tekee näytelmällisen elämäkertaelokuvan tekemisen Amy Winehousesta täysin tarpeettomaksi. Huikaiseva suoritus jo aiemminkin lahjakkaaksi todetulta elokuvantekijältä!\nRuben Östlund: Turist / Turisti\nBrett Morgen: Cobain: Montage of Heck\nAuktorisoidussa rokumentissa läpivalaistaan grunge-ikoni Kurt Cobainin elämän vaiheet kerronnallisesti innostavasti ja uskottavasti. Animaatiota, radiokuunnelmaa, konserttitaltiointia ja puhuvia päitä yhdistävä elokuva on dokumentaarista muusikkoelämäkertaa par excellence.\nVuoden eskapistisin elämys:\nJ.J. Abrams: Star Wars: The Force Awakens\nVuonna, jolloin valkokankaalla marssivat niin James Bond, Terminator, Jurassic Worldin viheliäiset dinosaurukset kuin Mad Maxkin, tarjosi eskapistisimman ja viihdyttävimmän parituntisen J.J. Abramsin alkuperäistrilogialle ihailtavan uskollinen ja täten nostalgisia väreitä tarjoava Star Wars -jatko-osa The Force Awakens.\nLähettänyt Otto Suuronen klo 10.11 Ei kommentteja:\nTunnisteet: cobain: montage of heck, elokuvat, inside out, parhaat elokuvat 2015\nHuomenna (21.8.) käynnistyy järjestyksessään 26. Espoo Ciné -elokuvafestivaali. 21.-30. elokuuta pidettävästä festivaalista on vuosien mittaan tullut keskeinen uuden eurooppalaisen elokuvan festivaali Suomessa. Kansallisesti merkittävimpien elokuvafestivaalien joukkoon lukeutuvassa Espoo Cinéssä nähdään tänäkin vuonna noin sata pitkää elokuvaa ja joukko kiinnostavia lyhytelokuvia päälle. Kävijämääriään tasaisesti kasvattaneella festivaalilla vierailee vuosittain noin 25 000 katsojaa. Tänä vuonna festivaalilla Suomen ensi-iltansa saavat mm. avajaiselokuvana nähtävä Andrew Haighin avioliittodraama 45 Years, festivaalivieraaksi saapuvan Peter Greenawayn suomalaisosaamistakin sisältävä Eisenstein in Guanajuato, Aleksi Salmenperän absurdi musta komedia Häiriötekijä sekä Pete Docterin odotettu Inside Out - mielen sopukoissa (Inside Out) animaatio.\nAllekirjoittanut kirjoitti omista festivaalitärpeistään hiljaittain festivaalin blogiin. Suositukseni ovat luettavissa täältä (http://www.espoocine.fi/2015/fi/blogi?Article=70). Alla kuitenkin lisää festivaalipoimintoja.\nMuun eurooppalaisen elokuvan ohessa Cinéssä esitetään tänä vuonna rautaisannos itävaltalaista elokuvaa. Itävaltalaisten psyykeen pimeään puoleen sukeltaa mm. Severin Fialan ja Veronika Franzin esikoiselokuva, kauhudraama Goodnight Mommy (Ich seh, Ich seh). Tunnelmallinen elokuva kuvaa toisilleen läheisiä 9-vuotiaita kaksospoikia luonnonläheisessä maalaisidyllissä. Asiat\nnyrjähtävät perheen arjessa paikoiltaan, kun perusteellisen kauneusleikkauksen läpikäynyt äiti palaa kotiin poikien luo. Epäilyttävässä leikkausmaskissa viipyilevästä äidistä tulee yhä vetäytyneempi ja ankarampi. Tilanne ruokkii poikien pelkotilan tuskalliseksi toiminnaksi. Vahvalla intensiteetillä ladattu elokuva menee konkreettisesti ihon alle.\nItävaltalaisen nykyelokuvan julma realisti Ulrich Seidl ei väistele ristiriitaisia aiheita. Tuoreessa dokumenttielokuvassaan In the Basement (Im Keller) Seidl sukeltaa itävaltalaisten kellareiden vinoutuneisiin salaisuuksiin tyylillä, jota yleisön mielistelyyn taipuvaiset tekijät välttäisivät. Seidl esittelee mustalla komiikalla höystetyssä elokuvassa musikaalisia uusnatseja, äärimmäiseen sadomasokismiin viehtyneen pariskunnan sekä naisen, joka käy kellarissa hellimässä luonnollisen näköistä vauvanukkea. Rehellisessä ja kaunistelemattomassa elokuvassa tarkkaillaan henkilöhahmojen äärimmäisiä mieltymyksiä ottamatta kantaa heidän puuhiinsa.\nDokudraaman merkkitapauksia - Chuck Norris Vs. Communism\nIlinca Calugareanun Chuck Norris Vs. Communism sukeltaa 1980-luvulle, jolloin romanialainen elokuva- ja televisiotarjonta rajoittui kommunistiseen propagandaan. Vaihtoehdon tarjoaa mustan pörssin toisinajattelija, joka alkaa salakuljettaa suljettuun valtioon länsimaalaista elokuvaa. Underground-liikkeen tavoin salakuljettaja ja hänen palkkaamansa rohkea kääntäjänainen tuovat elokuvan taian massojen ulottuville ja tulevat samalla kylväneeksi vallankumouksen siemenen. 1970- ja 80-lukujen amerikkalainen elokuva vaikuttaa ankeissa oloissa varttuviin romanialaisiin käänteentekevällä tavalla virkavallan vastustelusta huolimatta. Calugareanun debyyttielokuvassa dokumentaarinen kerronta, komediallinen VHS-tribuutti ja tyylikkäästi dramatisoidut jännitysjaksot lomittutuvat onnistuneeksi kokonaisuudeksi. Samalla elokuva tulee muistuttaneeksi siitä, että poliittinen elokuvakin voi olla hyvää viihdettä.\nTänä vuonna Espoo Ciné esittelee myös näytöksellisen tuoretta pohjoismaista lyhytelokuvaa. Näytöksen elokuvat ovat valikoituneet Cinén ohjelmistoon Cannesin ohella esimerkiksi maailman merkittävimmältä lyhytelokuvafestivaalilta Clermont-Ferrandista, Ranskasta sekä pohjoismaiseen lyhyt- ja dokumenttielokuvaan keskittyneestä Nordisk Panoramasta, Malmöstä.\nMonissa lyhytelokuvavalikoiman elokuvissa korostuu koominen oivaltavuus, taidokas tarinankerronta sekä näkemyksellinen tiivistämisen taito. Mainiossa ruotsalaiskomediassa Rain (Regn) nainen herää aamulla sadepisaroiden ilkikuriisiin osumiin, eikä kuuro hellitä koko päivänä - ravintolassakaan. Cannesissa palkittu norjalainen Yes We Love (Ja vi elsker) nauraa taas oivaltavasti jämähtäneelle tapakulttuurille mehevien lyhytepisodien myötä. Islantilainen Chum (Hjónabandssæla) on hurmannut festivaaliyleisöjä lempeän ymmärtävällä huumorilla ja ikämiesten välisen ystävyyden kuvauksella. Nokkela ruotsalaiselokuva Carry A Couch on surrealistinen rakkaustarina ja kokeellisella otteella viritetty metafora siitä, mitä kaikkea kannamme mukanamme.\nUuden suomalaisen lyhytelokuvan puolelta festivaali nostaa esiin lupaavan nuoren tekijän Jussi Hiltusen kovaotteisella veljesdraamalla Perintö sekä nukkeanimaation kotoisan mestarimme Katariina Lillqvistin, jonka animaatioilmaisua uudistanut BabyBox nojaa taianomaiseen ekspressionismiin, jossa synkät sävyt kiedotaan lämminhenkiseen humanismiin.\nNäytöksessä esitettävät elokuvat kokonaisuudessaan:\nJohannes Stjärne Nilsson: REGN / RAIN\nMainiossa ruotsalaiskomediassa nainen herää aamulla sadepisaroiden ilkikurisiin osumiin, eikä kuuro hellitä koko päivän aikana - ravintolassakaan. Mestarillisen Music for One Apartment and Six Drummers -lyhytelokuvan (2001) ohjanneen Johannes Stjärne Nilssonin Rain on lyhytelokuvaa oivaltavimmillaan. Epäonnisen päivän antisankarittarelle kasvot antaa tunnettu brittinäyttelijä Sally Phillips.\nHalvar Witzø: JA VI ELSKER / YES WE LOVE\nNeljä eri sukupolvea juhlistaa Norjan kansallispäivää kukin omalla tavallaan. Erillisistä episodeista koostuvissa mehevissä tarinoissa tavataan mm. pateettisiin juhlapuheisiin väsynyt sotaveteraani ja arktiselle mökille "itseään" etsimään lähtenyt kahden lapsen isä. Cannesin elokuvajuhlilla 2014 lyhytelokuvasarjan erikoispalkinnon saanut Yes We Love nauraa oivaltavasti jämähtäneelle tapakulttuurille.\nJörundur Ragnarsson: HJÓNABANDSSÆLA / CHUM\nMaanläheisessä islantilaiselokuvassa ystävykset Uggi ja Kiddi viettävät rentoa ja murheetonta poikamieselämää pienen kylän arkisessa ilmapiirissä. Vanhojen poikien huoleton yhteiselämä saa kuitenkin yllättävän käänteen, kun eläkeiän saavuttanut viehättävä kirjailija saapuu sekoittamaan miesten päät. Laajalti kansainvälisillä festivaaleilla esitetty elokuva on hurmannut yleisöjä lempeän ymmärtävällä huumorilla ja ikämiesten välisen ystävyyden kuvauksella.\nNille Leander: CARRY A COUCH\nNokkela ruotsalaiselokuva Carry A Couch on surrealistinen rakkaustarina ja kokeellisella otteella viritetty metafora siitä, mitä kaikkea kannamme mukanamme. Elokuva tulkitsee kiehtovasti elämämme rakkaussuhteet yhteisen sohvan kantamisen kokemukseen ja reflektoi omaa haavoittuvaisuuttamme eri aikakausien kautta.\nKatariina Lillqvist: BABYBOX\nSuomalaisen nukkeanimaation mestarin Katariina Lillqvistin uudessa lyhytelokuvassa liikutaan Itä-Euroopan katutaiteilijoiden boheemissa ympäristössä. Nuori katumuusikko Baro ajautuu hankaluuksiin tiukan sosiaalikuraattorin kanssa etsiessään ratkaisuja köyhyyden keskelle. Lillqvistin animaatioilmaisua uudistanut elokuva nojaa taianomaiseen ekspressionismiin, jossa synkät sävyt kiedotaan lämminhenkiseen humanismiin.\nJussi Hiltunen: PERINTÖ\nRovaniemelle sijoittuvassa intensiivisessä draamassa seurataan kahden eri-ikäisen veljesparin kohtaloa yhden kesäpäivän aikana. Kovaotteisessa kasvutarinassa veljekset päätyvät tekemään ratkaisuja, joista ei ole paluuta. Osuvilla roolivalinnoilla ryyditetyn elokuvan on ohjannut lupaava nuoren polven tekijä Jussi Hiltunen.\nMuita kotimaisia uutuuksia, joita ei kannata jättää väliin...\nEsa Illi: TOISET TYTÖT\nJessica, Aino, Taru ja Jenny viettävät abiturienttivuottaan itsetunto-ongelmien, sydänsurujen ja ulkopuolisuuden tunteiden vuoristoradassa. Lapsuus jää taakse ja pelottava matka kohti aikuisuutta alkaa. Esa Illin ohjaama ja käsikirjoittama Toiset tytöt pohjautuu neljän 18-vuotiaan tytön vuoden aikana pitämiin videopäiväkirjoihin. Tosipohjaisten tarinoiden kautta elokuvaan on tarttunut raikas tulokulma nuorten päähenkilöiden mielenmaisemiin. Pitkän uran elokuvan ja television saralla tehneen Illin ohjauksessa näkyy ymmärrys ja empatia nuorten ristiriitaisiin elämänvaiheisiin. Sydämellinen ja kaunis elokuva etenee episodimaisesti, mutta solmii nuorten naisten kipuilut eheäksi, aidosti eläväiseksi tarinaksi kaiken mahdollistavasta nuoruudesta.\nMina Laamo: MATKA MINUKSI\nMina Laamon valkokangasdebyyttinä valmistunut dokumenttielokuva Matka minuksi seuraa kolmea nuorta naista, joita yhdistävät omasta elämästä kertovat blogit sekä kamppailu itsen ja nyky-yhteiskunnan vaatimusten kanssa. Elokuva syventyy nuorten epäonnistumisen pelkoihin, joiden hyväksyminen mahdollistaa oman minuuden löytämisen. Estetiikaltaan kauniin dokumenttielokuvan täydentää Päivi Kettusen ja Tuomo Hutrin hallittu kuvaus, jonka kautta korostuu elokuvan herkkyys ja päähenkilöiden Ellin, Lauran ja Juulian avoimuus. Raskaista aiheista huolimatta Matka minuksi antaa lopulta katsojalle toiveikkaan olon tekijöiden empaattisen otteen ansiosta.\nTunnisteet: elokuva, elokuvafestivaalit, elokuvat, Espoo Ciné, eurooppalainen elokuva, kotimainen, lyhytelokuvat, pohjoismainen elokuva\nLähettänyt Otto Suuronen klo 12.02 Ei kommentteja:\nLähettänyt Otto Suuronen klo 14.17 Ei kommentteja:\nLähettänyt Otto Suuronen klo 22.58 Ei kommentteja:\nLähettänyt Otto Suuronen klo 14.55 Ei kommentteja:\n1990-luvulle tultaessa Neljän Ruusun soundi alkoi laajentua akustisesti tenhoavasta rock-soundista kohti modernin teknologian antamia mahdollisuuksia. Platinamyyntiin* yltänyt Haloo (1992) nosti laadukkaan syntikkasoundin yhtyeen soinnin ytimeen, rock-kitaroita unohtamatta. Itse asiassa Haloon alkumetrit saattavat yllättää synteettisen popin keskellä. Katu-uskottavuutta tavoitteleva dekadentti Viikatemies diilaa ja ihailtavan tuoreena säilynyt Juppihippipunkkari edustavat bluesrockahtavan Chicagon tuulten ohella levyn rockimpaa linjaa. Myös synkeän humoristinen tulevaisuusdystopia 2011 tömistelee massiivisin rumpusoundein levyn rock-osastolla.\nSoundissa Jari Uusikartano totesi Juppihippipunkkarin "kiteyttävän kolmen vuosikymmenen ja kolmen sosiaalisen ryhmän harharetket rytmimatoksi, joka keinuu kuin aggressiivinen astronautti astraalitasolla."\nPuhdasta pop-euforiaa ovatkin kuitenkin niin Depeche Moden World in my Eyesia lainaava Tie ajatuksiin, Ilkka Alangon yksin säveltämä katajaisen kansan Enjoy the Silence, Sun täytyy mennä kuin reippaammin vedoin etenevä, kuulas Matka on syvä. Hyvät ajat -kappaleessa maltillinen melodisuus ja hallittu harmonia niiavat tasapainoisesti.\nHaloolla Neljä Ruusua etsiytyi vahvemmin melankoliseen mollitunnelmaan, mutta bändin pop-depressio ei soinnillisesti yhdistynyt totuttuun suomalaiseen kulttuuriperintöön vaan vahvemmin brittiläiseen alakuloon.\nSyvämietteisyyden keskellä kaikessa kevytkenkäisyydessään vastustamaton Pullaa rullaa kuitenkin niin komein ysäritanssisoundein** ettei paremmasta väliä. Kauneusvirheeksi voi lukea ainoastaan sen, että 189 sekuntia tätä Alangon ja Tommi Lindellin loihtimaa tanssipoppia on aivan liian vähän!\nYksinkertaistaen: Haloo on suomalaisen popin klassikko ja vastustamaton ajankuva 1990-luvulta Neuvostoliiton romahtamisineen. Yhtä tarttuvaa ja häpeilemättömän hittivoittoista albumia saa kauan etsiä.\nYllättävän ripeästi Haloon menestyksen jälkeen ilmestyi Pop-uskonto (1993), jolla Neljä Ruusua vei musiikkinsa koneellisuuden yhä askeleen eteenpäin. Levyn tuottajiksi kutsuttiin jo tutuksi käyneen Tommi Lindellin lisäksi konevelho PeeWee.\nDepeche Moden Violatorin vaikutus kuuluu Pop-uskonnolla kenties edeltäjäänsäkin enemmän. Ei olekaan ihme, että DM:n Songs of Faith and Devotionin (1993) ilmestyessä esiintyi levyn muodikkaissa julkaisujuhlissa Neljä Ruusuakin cover-yhtye Pop Korniksi muuntautuneena.\nSuomen rock-lehdistön kärkimediat, Rumba ja Soundi, yhtyivät kilpakehuntaan Pop-uskonnon jyrätessä listaykköseksi. Levyn kestohitiksi nousi timanttinen Poplaulajan vapaapäivä, jolla Alanko onnistui suomettamaan Pet Shop Boysin kivikasvoisen ironian.\nPuolen tusinan verran syntyi Pop-uskonnollekin raflaavaa konepoppia. Hattaramaisella tekstillä höpöilevä Luen, The Edgeltä kitarakuvion lainaava Idänprinsessa ja albumin päättävä Meistä jokainen kuuluvat levyn parhaimmistoon. Niiden ylitse liitää vain sokean nuoren naisen kohtalosta kertova synkeä Kuka näkee, joka saattaa hyvinkin olla Neljän Ruusun magnum opus. Kappale, jonka laadun ylittäminen osoittautui mahdottomaksi.\n1990-luvun puolivälin lähestyessä helsinkiläistyneet Ruusut etenivät vauhdilla. Ehkä liiankin vauhdikkaasti... Vuoteen 1994 mennessä yhtye oli myynyt levyillään toistuvasti kultaa- ja platinaa, saavuttanut hysteriaa keikkapaikoilla ja lunastanut itselleen useita vuoden yhtye/albumi -palkintoja rock-lehdistössä.\nSuomenkielisenä yhtyeenä Neljä Ruusua lakkasikin olemasta Energiaa-tupla-albumilla (1994), jonka ensimmäisellä levyllä yhtye paketoi Pekka Witikan, Mitron ja Tommi Lindellin tekemät remix-tulkinnat, joista haistoi housen ja Madchesterin vaikutuksen. Suotta väheksytyn albumin*** toinen puolisko väläyttikin sitten korkeakulttuurillisesti sofistikoituneen pop-yhtyeen, joka esitti otoksen valikoituja lauluja Tampereen Kaupunginorkesterin säestämänä.\nSuomessa kaiken saavutettuaan Neljä Ruusua muuntautui suuruudenhulluudessaan englanninkieliseksi U2-pastissiksi 4R 1990-luvun puolivälissä. Vaatimattomista arvioista huolimatta Mood (1996) ostettiin vielä Suomen virallisen albumilistan ykkökseksi, mutta viimeistään kuoliaaksivaiettu Not for Sale (1998) romahdutti yhtyeen taiteellisen ja kaupallisen potentiaalin.\nJälkeenpäin onkin helppo jossitella sillä, olisiko Ilkka Alangon, Kode Koistisen, Lade Laakkosen ja Kämy Kämäräisen "maailmanvalloitusprojekti" noussut paremmin siivilleen, mikäli bändin soundista ei olisi tehty niin muovisen väkinäistä pseudorockia. Valtaosa Moodilla ja Not for Salella esitetyistä kappaleista on niin yhdentekeviä ettei kappaleita tunnu erottavan toisistaan. Toisaalta Alanko on Axa Sorjasen haastattelussa (1999) kertonut, että Pop-uskonto oli heille tietyn kehityksen päätepiste, eikä samalla tummasävyisen konepopin linjalla voinut enää jatkaa.\nKun Wembleyn sijasta Lallintalokin alkoi jäädä jo vailla yleisöä pyyhki 4R meikit silmistä ja muuntautui takaisin Neljäksi Ruusuksi. Vuosituhannen kynnyksellä julkaistu Uusi aalto -albumi (1999) palautti yhtyeen sensaatiomaisesti hittikantaan. Mielikuvituksettomuudessaan yllättävän onnistunut bailubiisi Hunningolla, ontuvan ironinen Olen niin pop ja Duran Duranin Ordinary Worldia häpeilemättä lainannut Luotsivene nostivat jo unohtumaan päässeen yhtyeen takaisin listakärkeen. Uuden alun jälkimainingeissa julkaistu, kieltämättä ihailtavan hittivoittoinen kokoelmalevy Popmuseo (2000) ylsi liki 80 000 kappaleen myyntiin.\nUutta aaltoa seuranneella Valuva taivas -levyllä (2001) Neljällä Ruusulla riitti vielä virtaa tehdä tasokkaita, melankolialla vuorattuja pop-lauluja (Valuva taivas) tai leikitellä aiempien hittien melodioilla (Nuoli ja sydän). 2000-luvun myöhemmillä, yhdentekevillä levyillä (Karelia Express (2004), Ensi-ilta (2006), anyone?) Neljä Ruusua on huonon maineensa saanut. Liian varhain ikääntymään päässyt ryhmä on toistanut mantraansa menetystä nuoruudesta (Elän vain kerran, Nuori ikäisekseen) tai viljellyt puistattavia renttukliseitä (Retkut, Juovuksissa Lieksassa, Seitsemän päivää selvinpäin). Entisestä edelläkävijäjoukosta ei ole ollut musiikillisiksi uusiutujiksi. Tämän lisäksi Ilkka Alangon jo entisestään riskialttiin naiiveista teksteistä on tullut hetkittäin sietämättömän korneja. "Sä olit mun Ono, ja minä sinun John, yksin oli vain mono, teimme yhdessä stereon". 'Nuff said.\nLyhyehköksi jääneen telakoitumisen (2007-2011) jälkeen Neljä Ruusua on jatkanut matkaansa suomalaisen valtavirtapopin hetteikössä jonkinlaisina uinuvina virkamiehinä. Ehkä tauko antoi yhtyeelle kevyen ryhtiliikkeen, sillä uutukainen singlelohkaisu, New Orderin Blue Mondayhin nimessään viittaava Sininen sunnuntai (2014), ei ole synteettisenä alakulopoppina yhtään hullumpi. Parhaina hetkinään se saattaa jopa muistuttaa siitä tosiasiasta, että Neljä Ruusua on ollut paras Depeche Modea jäljitellyt yhtye, mitä Suomesta on koskaan tullut. Ei sekään ole hullummin... joten kaikista takaiskuista huolimatta: hattu pois päästä.\n* Haloo-levyä on myyty yhteensä 75 325 kappaletta, mikä vuonna 2014 oikeuttaisi multiplatinaan.\n** Soundin (4/1992) levyarviossa Jari Uusikartano kuvaili Pullaa-kappaletta "moottorisahamaisesti motittavaksi korpireggaeksi"\n*** Energiaa-albumia ei ole saatavissa esimerkiksi Spotifystä, eikä levystä ole otettu uusintapainosta.\nLähettänyt Otto Suuronen klo 12.07 1 kommentti:\nTunnisteet: 1990-luku, 4R, Depeche Mode, musiikki, neljä ruusua, suomi\nLähettänyt Otto Suuronen klo 15.31 Ei kommentteja:\nLyhyesti kerran kuussa, Vol 2: Rakkautta kaipaan o...